
SUDANESE BOOKS 


إهداء 


& 2( 
ونر کوژل 


عن GUAT‏ والموّلف 


(هذا الكتاب جانب من جهد شخص للاستماع إلى كباره» بحثا عن 


المعرفة والتعلم من تجاربهم بأمل أن يدفع بالتلاحم والتفاعل بين ماضينا 
وحاضرنا ومستقبلنا إلى الأمام ) . 


يحتوي النص العربي وترجمته على ثلاث مقابلات أجراها المؤلف 
مع الناظر بابو نمرء ناظر عموم المسيرية في جنوب کردفان واحدة عن والد 
المؤلف المرحوم الناظر دينق ماجوك BU‏ عموم الدينكا نقوك في جنوب 
كردفان. والقابلة الثالثة عن البريطانيين في السودان. وهی عبارة عن نظرة 
في جوانب العلاقات الشخصية التداخلة في التجربة الاستعمارية. 


ولد الدكتور دینق في أبيى بجنوب كردفان ple‏ 1938 وتلقى تعليمه 
في جنوب وشمال السودان... حيث أكمل تعليمه الثانوي في خور طقت؛ 
ونال ليسانس القانون بمرتبة الشرف في جامعة الخرطوم عام 1962.. ثم 
واصل دراساته العليا بإنجلترا والولايات التحدة. حيث نال الدكتوراه في 
القوانين في جامعة ييل في العام 1967. 


وعمل لمدة خمس سنوات بقسم حقوق الإنسان التابع للام المتحدة 
بنيو يورك؛ وعمل Lal‏ خلال هذه الفترة كأستاد للأنشروبولوجي والقانون 
في جامعة نيويورك» القانون الافريقي في جامعة كولومبيا. كما أكمل بحثا 
" فوق درجة الدكتوراة في نطاق برنامج جامعة ييل عن القانون والتحدیث. 
بعدها التحق بالخدمة الخارجية وذلك في عام 1972. وقد عمل منذ ذلك 
این سفیرا لبلاده في الدول الأسكندنافية OLY Sly‏ المتحدة الأمريكية. 
ثم عين وزير دولة بوزارة الخارجية. وهو الآن سفير لبلاده في كندا. 


للدكتور Guo‏ مؤلفات أخرى منها: (التقليد والتحدیث) (الدينكا 
في السودان)» (ديناميكية التعريف الذاتى)» (أغانى الدینکا)» (حكايات 
الدينكا)» (أفارقة عالمين)» (كوزمالوجية الدينكا). 


أهمية هذا السفر وتقدير فرانسيس المشهود فهو من أصحاب العطاء 
الفكري والثقائي والسياسى النير في حل ذاته والمتطور مع ظروف البلاد. 

في هذه الذكريات قد استطاع أن يرفد أدب السيرة لأعلام الوطن با 
سجل من سيرة الناظر بابو رحمه الله. ۱ 

یسجل للناظر بابو سبعة وجوه من عطائه. 

آولا: زعامته لإحدى آهم قبائل السودان وإدارة شؤونها بالکفاءة والحكمة. 

ثانیا: دوره في تحویل تعاهد ثنائي بینه وبين زعیم الدینکا نقوك إلى تمازج 
قبیلتین مهمتین شمالية وجنوبية. 

الثا: سيرته الادارية التی وظفت الأعراف والتقالید القبلية في 
الجالات الأمنية والادارية ودبلوماسية التعایش بين القبائل التجاورة. 

رابعا: یبان دوره فى تطور الشركة السياسية السودانية لا سیما ASI‏ 
الاستقلالية عبر التطورات الدستورية إلى أن آجیز قانون الحكم الذاتي ثم الشاركة 
في تفاهم القوی الاستقلالية مع مصر بعد أن سلمت بحق تقرير الصیر للسودان. 


خامسا: قراءته الموضوعية لعطاء الادارة البريطانية ٤‏ السودان ومع 
قسوة الاحتلال تقدير الإنسانيات البريطانية. 

سادسا: كشف استعلاء بعض الجماعات السودانية المثقفة على 
مت الأرياف اي 

بالإضافة لا 59 الذ کریات من قيمة في بیان الحطات الهمة الذ كورة 
في حياة طيب الذ كر الناظر بابو فهناك قضايا عامة ينبغي ذكرها هي : 

أولا: دور بل الفكرية والسياسية المعزولة عن الواقع الاجتماعي 
2 شعار و — الأهلية الأبله. لقد د تلور م حي ٤‏ 5 
تطویر لا تصفية الادارة الأهلية وعندما طبق هذا الشعار gol‏ لفراغات كبيرة 
دفع الواطنون في الأرياف والبوادي ثمنها. 

“Ast‏ هنالك مدارس اقصائية 9 (dy‏ واسلاموية. 9 أفريقانوية طرحت 
بصورة مزقت النسيج الاجتماعي.. الشعار الإسلاموي العروبی الاقصائي 
الذى برز في المؤتمر الشعبى العربى الإسلامى عام 1992م كان له اسوأ PW‏ 
التفکیکی فى السودان. ساهم معه في التفكيك النهج الإفريقانى الذي غذته 
مدرسة من شرق إفريقيا تصنف العرب في السودان كمحتلين وتعمل على 

بناء سودان نقيض. هذه الشعارات هي التي فصمت عرى التمازج حيثما 
كانت وجعلت السودان ميدانا للمواجهات الاثنية. 

الشعارات العروبية» والإسلاموية» و الإفريقانوية هي في حقيقتها 
مشروعات تفكيك للسودان. قضايا تطرقت لها في کتابی الهوية السودانية 
بی السك والتفكيك . 

إن لكفالة وحدة السودان استحقاقات تتطلب a ee‏ تع ى : 


3 آیاته 6 السَمَاوَات والأزض واختلاف آلستتکم رانك إن‎ ar 


ie‏ عبرت عنه الشاعرة السودانية: 
أنا العروبة في jie‏ الزنوجة 
في فرادة جمعت كل الأفانين 
هنا انغرسنا في هذا التراب معا 
لیرحم الله الناظر بابو. وتحية لمؤلف الذكريات د. فرانسيس دینق» ولمعيد 
النشر ابنی الصادق بابو غر. 


(ماوق رمری6 


7م 


11 


المقدمة - 2 


بان انعقاد مؤتمر المصالحة (الجنوبية- جنوبية) الأخيرة في أغسطس 
8م والتى أسدلت الستار عن الحروب الضارية في جنوبنا الحبيب» 
التقينا والأخوة دكتور فرانسيس دينق ماجوك ودینق ألورء في إطار 
التباحث حول الجهود الرامية إلى حل مشكلة أبيى بصورة عادلة ومصنفةه 
وحتى يسود الأمن والسلام والاستقرار والتنمية» فما أن تذكر مشكلة 
أبيي إلا تحسّر الناس وحنوا لماضي العلاقات والصلات التي كانت سائدة 
بين الناظر بابو of‏ والسلطان Guo‏ ماجوك تلك العلائق القائمة على 
الصداقة والود. والمرتكزة على ميثاق موقع بين الناظر مر على ALI‏ والد 
بابوه وكوال أروب بيونغ والد دينق في العام 1905م» حينها انتهزت الفرصة 
لطلب الإذن من دكتور فرانسيس دينق لاعادة طباعة كتابه ذكريات بابو 
"Recollections Of Babo Nimir’ ae‏ وتکرم مشکور ۱ بمنح الاادن 
لإعادة طباعة الکتاب للمرة الثالثة. 


ولعلم القارئ الكريم فقد ظهرت الطبعة الأولى في عام 1982م من 


13 


«(Press London)‏ وطبعته الثانية من مر كز الدراسات السودانية» وتجىء 
الطبعة الثالثة للكتاب من مركز عبد الكريم ميرغنى الثقافي تلبية للطلب 
الشديد عليه والاالحاح من قطاعات واسعة في الجتمع. 


وللكاتب قصة جميلة سردها مؤلفه. ولا أريد افساد الأمر على 
القارئ إذ سيجدها في متن الکتاب. 


کثیرا ما تمعنت وتأمّلت في علاق دكتور فرانسيس بالناظر بابو نم 
وفرانسيس لا يذكر بابو مر إلا مسبوقا ب (عمي) الناظر بابو oF‏ وذلك 
لا ربطت بينهما من علاقات ود ووشائج محبّة واحترام» متأثرا بعلاقات 
الصداقة بين والده Guo‏ ماجوك؛ لهذا نجد أن دكتور فرانسيس قد كتب 
عن بابو مر بإحساس أنه ابن وعليه بالكتابة عنه بمثلما كان وقتها ينوي 
الكتابة عن والده. 


في ثنايا الكتاب جد أن علاقات الناظر بابو والسلطان دينج ماجوك 
و قبيلتيهما عرب المسيرية والدينكا نقوك تأثرت وأثرت على العلاقات 
بكل القبائل خاصة تلك الموجودة على طول امتداد خط التماس من أم 
دافوق غربا على الحدود بين السودان وإفريقيا الوسطی حتى الروصيرص 
على الحدود مع إثيوبيا. 

الكتاب بالرغم من صغر حجمه وقصر تسلسل أحداثه ومدّته إلا 
أنه سلط الأضواء على جوانب مهمة يتوجّب الاهتمام بها کالأعراف 

والتقاليدء والموروث الاجتماعي وأثره على مجتمعاتنا وتعايش الإثنيات 
المختلفة» وأيضا يتميز بتسليط الضوء على دور الناظر بابو غر وإسهاماته 
على المستوى القومي» ودوره السياسي في الكفاح من أجل الاستقلال 
وقد صدر الکتاب في الأشهر الأخيرة من حياة الناظر بابو وكان متوقع أن 
يكون أشمل وأوسع. 

ويقع على عاتقنا كأسرة الالتزام بالتوثيق بصورة أدق وأشمل وأكثر 
تفصيلاء وکثیرا ما يلح Sle‏ شقيقي دكتور عاصم بابو نمر بضرورة القيام 
بهذا العمل وسأفعل بإذن الله. 

تبقى هنالك بعض السائل وبمثل ما حثنا السيد الأمام الصادق 
المهدي في مقدمته بضرورة التوثيق لرموزنا الوطنية» وهذا واجب ضروري 
ينبغي القيام به» وقد كان لدكتور فرانسيس قصب السبق والريادة في 
التوثيق لبابو نغره pb‏ أن يكون في هذا حافزاً ودافعاً لكتّابنا أن ينهجوا 
ذات النهج فأي أمة بلا تاريخ هي أمّة بلا حاضر وبالتالي بلا مستقبل 
والقيمة هنا أخذ العظات pally‏ واستلهام الدروس خاصة Oly‏ بلادنا 
وأمتنا مر منعطف» ووحدة شعبنا وبلادنا في مهب الریح. 


الصادق بابو غر 


أم درمان- البقعة المباركة 
8م 


1 


عودة إلى ذكريات بابو نمر 


د. فرانسيس ديئق 


رغم أن كتاب ذكريات بابو مر الذي نشرته منذ Nye‏ عشرين عاما قد 
يعتبرء رما الأصغر في حجمه من بين كتبي» إلا أنه كان الأكثر قراءً والأحسن 
قبولا في السودان. ويرجع ذلك إلى عدد من الأسباب وبالتأكيد فإن السبب 
الأهم هو شخص المرحوم بابو نمر نفسه- اسمه وشهرته في الحياة العامة 
ا a‏ وقوة جاذبية حديثه الذي تؤكده عربية شعبه- 


ولكننى أعتقد أن الصداقة التى ربطت الناظر بابو نمر بوالدي الناظر 
Gur‏ ماجوك زعيم نقوك- دينكا في أبيي» والدور الذي لعبه الاثنان في تحقيق 
۳ والاستقرار لشعبيهما 3 منطقة التماس و bs‏ هلا Sule‏ 
رئیسا 3 الروح الا يجابية التي لقيها الكتاب . وأعتقد أيضا إنه من الأسباب 


التي زادت من آهمية الکتاب هو آن مؤلف کتاب عن زعیم عربي مرموق» 
كان من الدينكا. 

قبل أن أعلق على هذه النقطة الأخيرة: أود أن ألقى الضوء على صداقة 
بابو نمر ووالدي» والتى ترجع جذورها إلى حياتهم الاولی. ورغم أن اميا 
المحلية وتأثير العداوات الشمالية- الجنوبية» بدأت تؤثر على علاقتهم سلبا 
خلال أواخر حياتهماء بقيت علاقاتهم نموذجا استثنائيا كرابطة للتداخل 
العرقى والتفاعل الثقافي . وقد كانت شهادة بابو غر نفسها- ربا الأكثر إفصاحا 
عن العلاقة: (بالنسبة لعلاقتي مع دينق ماجوك أقسم بالله أنه لا تفوقها علاقة 
أخرى» غير تلك التي تربطني بأخي علي. فنحن مع بعضنا تماما. وهذا ربط 
العرب والدينكا أكثر ببعضهم. علاقتنا مع دينق ماجوك جعلت الدينكا 
والعرب يزدادون ارتباطا مع بعضهم). 


من ناحية دینق ماجوك» استشهد بأغنية لإحدى زوجاته- ففي سياق 
الثقافة الدينكاوية- Se‏ أن alas‏ أو تتقمص شخصية زوجها-شعرياء 
تقول في بيت شعر: (صداقتى مع ابن عمر صداقة لا يكن أن تنتهی) كذلك 
عم دينق نغر ماجوك صديق وحليف وثيق» والعمدة: أكويل بلابك قال 
نفس العنی: (الصداقة الأصيلة التي يمكن أن LAS‏ بين ابني زعماء رأيتهما 
لأول مرة بين والدك gly‏ نمی علاقتهم ممتازة) . 

مع احترامي لدوري الخاص» انتهز مناسبة هذه الطبعة لأعلق على 
دعوة الناظر بابو لي لأكتب ace‏ كتابا. LY‏ أن أذكر أن الناظر بابو الذي كان 
علی أن أجري معه مقابلة لكتاب عن والديء قال لي : (أنت تريد كتابة قصة 
بيك» فمن الذي سيكتب قصتي أنا؟) فأجبت فوراً سأفعل الاثنين» وأنني 

سأبدأ حقيقة بكتاب عنه. نظرا لعلاقته مع والدي وللصلات الأبوية التي غت 
بيني وبينه» قصد الناظر بابو أن يجعلني أدرك أنه یعتبرنی مثل ابنه. لذلك. 
إذا أردت أن Cast‏ عن أبي كتابي» فمن الفروض آیضا أن أكتب عنه هو: 
بابو مر هذا باختصار كيف فهمته وكيف أحسست بالتشريف لأنه طلب مني 
الكتابة عنه. وكانت مشكلتي كيف يمكن أن أفي جيدا بالتزامي. 


خلافا للسيرة الذاتية عن والدي» رجل يسمى دينق» التي بدأتها بعد 
عشر سنوات من موته وأخذت pte‏ سنوات أخرى لكي تنتج» فان الكتاب 
عن بابو غر هو مشروع يجب أن يكون قصير الدی. كان الزمن عاملا فقد 
كنت أريد أن يظهر الکتاب أثناء حياته ليشهد بنفسه على تحقيق وعدي له 
بذلك. by‏ تصور لشكل الكتاب الذي يجعل الفكرة ممكنة؛ احتاج الرء 
خیال» وسررت EL‏ 


زار بروفسير عبد الرحمن أبوزيد - صديق من زملاء الدراسة بجامعة 
الخرطوم- كنداء عندما كان الکتاب في مسودة أولى. وآبوزید اش عرف بابو 
غر. ومن الطبيعي أن يرد أثناء حديثنا بابو نمر وموضوع العمل الذي أقوم به 
عن ذكرياته. واتفقنا الاثنان أنه لكبر سن بابو لا بد من الاسراع في أصداره 
بل oly‏ يحمل أبوزيد بروفات الكتاب عندما يعود إلى السودان ليريه بابو 
ويؤكد له أن الكتاب وشيك الصدور. وقد أخبرني أبوزيد -لاحقا- كيف 
كان بابو مسرورا بالمسودة وكيف عرضها بفخر لمن كان حوله. وكان هذا سبب 
رضى شخصي بالنسبة لي» خاصة وان بابو توفى قبل صدور الکتاب. وكنت 

oy tor‏ المسودة بالتأكيد قل أقنعته kA ol‏ الذي و GAS‏ به أصبح 


مه مهم هه “ بي 


حقيقة وافعیه. 


OV‏ الطبعة الثانية هذه تأتی في زمن عصیب في العلاقات بين الدینکا 
والمسيرية» وحقيقة بين الشمال والجنوب» فانني أرغب في ذکر بعض 
الخلاصات عن الدروس الممكن تعلمها من العلاقة بين بابو غر ودینق ماجوك 
وتأثیرها على شعوبهم. وأحد الدروس الرئيسية» الستقی من أسلوب قيادة 
الزعيمين» كان یعکس الطريقة التي یصلان بها إلى الذين ابتعدوا عنهما 
كوسيلة لتوئیق الصلة مع الأكثر قرب من أجل تعزیز السلام والوحدة بين 
لفرقاء. وهذا هو لب الاجابة التي حصلت علیها من الناظر بابی عندما سألته 
عن أهم مبدأ اهتدت به قيادته . واستشهادا ب بنصيحة أحد LS‏ القبيلة حینما 
خلف والده وهو حدث في سن 000 قال بأنه في م بين الأفراد 
والجماعات» ينبغي عليك أن تعني بمصلحة الطرف الأكثر بعدا وليس الطرف 
الأكثر قربا. 
وأضاف بابو Yak‏ ينبغي أن يتم ذلك على حساب العدالة المتاحة 
للفرد. ومن بين رجال دینکا نقوك عرف دینق ماجوك على حد سواء 
يحرف الأكثر على اهتمامات البعيد من القريب . وقیاسا على ذلك عرف 
-زورا- بانحيازه للعرب ضد شعبه لأنه كان يريد أن يؤكد للعرب عدم 
انحیازه لشعبه في بسط العدل . ومع «AUS‏ فان الثقة التي برزت 3 eo‏ 
العرب» ود تؤكد التزامه التجرد جبادیع العدالة» جعلت منه مدافعا مخلصا عن 

مصالح شعبه. أمام العرب دون استعدائهم. 

وهذا يقود إلى مبدأ آساسي يحكم العلاقات بين الجماعات المتداخلة. 
وبحسبانهم من آبناء وان عایش عرب السيرية ودینکا نقوك بوضوح فترات 
دورية من النزاع ولکنهما وضعا قواعدا لمنع وإدارة وتجاوز الصراعات: ومن 
ناحية عامة أصبح الناس يستشهدون بعلاقاتهما بحسبانها غو les‏ استثنائيا 3 
سياق العلاقة بين الشمال والجنوب. ويمكن التعميم بأن مثل هذه الجتمعات 
التي تجاوز بعضها البعض وتتشابك مصالحها الاجتماعية والاقتصادية» قد 
تدخل -إذا اقتضت الضرورة- في صراع بين الفنية والاخری» وينبغي عليها 
أن تخلق قواعد تنظيم لعلاقاتها. وإدارة وتسوية صراعاتها وقت حدوثها. كما 
ينبغي أن تنسب موجات العنف الحاليةء بين أبناء الجوار الذين يجتازون 
الحدود بين الشمال والجنوبء إلى الأسلوب الذي استغلت به الحكومات 
المركزية الخصومات القبلية» لتجنيد وتعبئة المليشيات» باعتبارهم حلفاء لهم 
في الحرب الأهلية. ولذا يمكن القول Ob‏ التدخل المسبب للخلاف. من قبل 
سلطة الدولةء قد ساهم -بطريقة رئيسية- في الانتشار الأفقي للعداوات بين 
الجماعات المتداخلة» وفق خطوط عنصرية وقبلية ودينية. وإذا كانت سلطة 
الحكومة المركزية قد Cab‏ مبداً القيادة (الوصول إلى الأكثر فا يدل 
محاباة الأكثر قربا)» وإذا كانت هناك مراعاة للمعايير التقليدية الخاصة بتنظيم 
العلاقات بين القبائل» وحل النزاعات وقت حدوثهاء لكان من الممكن إشاعة 
فرص السلام والوحدة والاستقرار في حدود الشمال مع الجنوب. 


21 


ولکن» هل فات الأوان لكي يسترد دينكا نقوك وعرب الحمر صلات 
الجوار الطيبة» أو هل يستطيعون العودة إلى عهود الناظر بابو غر ودينق ماجوك 
الذهبية؟ ومهما كانت الاجابة على هذا السؤال» فان قصص حياتهما تسلط 
الضوء على جانب مهم من تاريخناء وتعمق الإحساس با هو مکن, لأن ذلك 
قد حقق تماما من قبل . 

وعليه يجب أن تكون (ذكريات بابو فر) والرجل الذي يدعى (دینق 
ماجوك) مصدر إلهام لناء خاصة للذين يؤمنون بقوة الصلة بين تراث الأجداد 
والتحديات التي تواجه الأجيال المتعاقبة. 


وفي مقابلة مع كبار رجال الدينكا حول ماضي وحاضر ومستقبل 
شعبهم كنت أقول -علی سبيل الجاز- بأن الشجرة» ذات الجذور العميقة, 
مکنها أن تقاوم حتى الرياح العاتية» بينما الشجرة ذات الجذور الضحلة 
تسقط بسهولة أمام الرياح العادية. وفي هذا السياق تعتبر قصص حياة الا باء 
والأجداد مثل المغذيات التى تبقى على الجذور والتراث وكرامة الشعب. 
جيلا بعد جيل . 


ومن جهتي أشعر بالفخر والاعتزازه OY‏ والدنا بابو غر كرمني بإتاحته 
الفرصة لي للاسهام بجهد متواضع لإحياء ذكرى ما قدموه من خدمات 
جلیلة لشعوبهم UW,‏ السودانية. 


أغسطس 2001م 

وفاء وتقدير 


عند إعدادي لهذا الکتاب. تلقيت مساعدات قيمة من عدد من 
الأشخاص: بريندا بيرك وكارول بيسونيت ساعدتا في الطباعة الإنجليزية 
وتنقيحها خلال وقت وجيز وضاغط أحمد محمود على ساهم بالطباعة 
العربية. صديق أبو عاقلة ساعد في ترجمة المقدمة من الإنجليزية إلى العربية: 
لكن كلمة تقدير خاصة يجب أن أخص بها إسماعيل محمد عبد الدافع الذي 
لم عض ساعات مضنية في كتابة وتنقيح النص العربي فقط» بل ساعد أيضاً في 
مراجعة ترجمتى الإنجليزية. كما وأن هذا الكتاب لم يكن من الممكن أن يرى 
النور بصورته الحالية لولا مساهمته. 


أخص بأ لشک العمیق احمد Le‏ مراد» صاحب دار القدس العالمية 
للنشر والطباعة والترجمة في أوتاواء والذي قام بإعداد وتنضيد هذا الكتاب. 


ومع أمتناني لكل الذين أسهموا في إصدار الكتاب» إلا أنني أبقى 
المسؤول الوحيد عن أية أخطاء أو قصور. 

إذا نجح هذا الكتب في تحقيق بعض الأهداف الواردة في القدمة فيكون 
قد أدى غرضه» ليس في تشريف بابو غر فقط» بل في طرق ما أعتقد أنه لا زال 
مخزونا من ثروات الخبرة والمعرفة التي يمتلكها كبارنا التقليديون والذين بذلوا 
الكثير لنا ولبلادنا. 

المقدمة- 3 


العرفة هي انعكاس للتجربة الإنسانية» تنمو وتتراكم وتحفظ وتتناقل . 
ففي المجتمعات التى تتخذ من القراءة والكتابة وسيلة للتعليم نجد المعرفة 
منعكسة في المكتبات والمحفوظات ووسائل الايصال المتعددة الأخرى. 
وفي المجتمعات التي لا تقرأ ولا تكتب (الأميّة) نجد المعرفة متجسدة في 
الإنسان وتجاربه والذاكرة الجماعية للمجتمع أو المجموعة» وهو ما يمكن 
تسميته بالتاريخ المتداول شفاهة أو الثقافة الموروثة. والصؤرة في معظم 
دول العالم الثالث اليوم معقدة OY‏ مصادر العرفة الموجودة الآن تتفاعل 
وتتعايش» وفي أغلب الأحيان لا تسلم من تنازعات... by‏ إطار هذه 
التنازعات نهد أنفسنا متأثرين لتقييم مصادر المعرفة على أنها تحل محل 
الشفاهة. ولكن لسوء الحظء فبينما غلبت الثورة التعليمية في عالنا هرم 
المعرفةء ظلت غالبية سكان العمورة في أميّة- ولکی نكون أكثر دقة- في 
مرحلة ما قبل القراءة والكتابة. ويأتى على رأس هؤلاء الطاعنون في السن» 
والتى تفرض التقاليد أن نعتمد عليهم في العرفة والحكمة. فكانت نتيجة 
القورة التعليمية أنها قد آفرزت جیلا لا یعترف بالعرفة التجسدة فی خبرة 

كبار cp yall‏ والذين تشهد الثقافات جميعهاء تقليدية كانت أم عصرية 
دينية كانت آم علمانية بأنه وجبت لهم التجلة والاحترام من أبنائهم . 


وقد أوضح لي هذه الصورة المعقدة أحد الشيوخ حين قال: (إن 
المتعلمين من الشباب قد تجاهلونا قائلين Lal‏ لا نعرف شيئا.. وحتى إذا 
تكلم الكبير في أمور البلد المهمة» قالوا: إننا لا نعرف شيئا. كيف لا نستطيع 
معرفة شيء ونحن آباژهم؟ آلم ننجبهم ؟ وعندما أدخلناهم المدارس كنا 
وائقن من أنهم سیتعلمون آشیاء جديدة. یضفونها إلى ما ننقله لهم من 
معارف . أملنا أن یستمعوا إلى کلماتنا ویضیفون الیها ما یتعلمونه. ولکنه 
OY‏ يقولون: إننا لا نعرف شيئا. ان هذه حقيقة قد أحزنت قلوبنا کی (Ly‏ 
ومضى الشيخ يقول: (... لكن سننظر حولناء سيكون واحد أو اثنان 
قلوبهم ما زالت حية باستمرارية السماع ال کبارهم). 

وما هذا الکتاب إلا محاولة بحهد شخص للاستماع إلى کباره بحثا 
عن العرفة والتعلم من تجاربهم» بأمل أن یدفع بالتلاحم والتفاعل بين 
ماضینا وحاضرنا ومستقبلنا إلى الامام. 

إن الحتویات هنا هي حوار مع الناظر بابو نمی حد الأشخاص 
الذين أجريت معهم حوارا ضمن شخصیات سودانية معاصرة وتقليدية 
في مواضیع عديدة. ومن هذه الواضیع ما اسمیته (العنصر الانساني 


1. أفارقة عالین ص 26. 
2 کوزمولوجية الدینکا ص 287. 

في الاستعمار البريطاني في السودان). . فمن الملاحظ St‏ الكتابات 
عن الاستعمار قد جنحت ین لتقييم الوضع من خلال السیاسات 
ومجموع صفات الحكام والحکومین بصورة عمومية تاركة مجالا ضيقا 
للأشخاص العنیین بتنفیذ السیاسات الاستعمارية واستيعابهم تلك 
السياسات ودورهم في التأقلم معها وإلى أي مدى تأثروا بها أو تركت 
فيهم بصماتها... وعلى أمل فهم أحسن لما حدث عن التقاء عنصرين 
من البشرء البريطانيين والسودانيين» ونتيجة تفاعلهما من خلال البنية 
الاستعمارية» رأيت إجراء حوار مع شخصيات مختارة من السودانيين 
والبريطانيين الذين حدثت فيما بينهم اتصالات مكثفة اثناء فترة الاإدارة 
البريطانية في السودان.. والعم بابو هو واحد من هذه الشخصيات. 


وحواري الثاني مع بابو كان عن المرحوم دينق ماجوك زعيم الدينكا 
نقوك في جنوب کردفان» والذي جمعته مع بابو UNE‏ شخصية ورسمية 
قوية منذ صباهما الباكر. وقد سبق لي أن قررت الكتابة عن دينق ماجوك 
ليس فقط لأنه شخصية فذة (غير عادية) كزعيم قبلي وراع لعائلة كبيرة 
تضم حوالي مائتي زوجة وعدة مثات من الأبناء» بل يضاف إلى ذلك 
حساسية المنطقة التي كان يديرها بنجاح, والتى تجاور أربع محافظات 
هي جنوب كردفان وجنوب دارفور وبحر الغزال وأعالى النيل. وقد شمل 
حواري أعضاء عائلة دينق ماجوك وشيوخ من قبيلة الدينكا نقوك وآخرین 
من كبار قبائل الجنوب والشمال الجاورة. علاوة على رسميين في الحكومة 

الركزية ورجالات الاإدارة البريطانية. 


والحوار الثالث عن بابو نفسه. وقصة حواري معه قصة مؤثرة. فقد 
حددت مواعيد كثيرة لاجراء حوار معه عن دينق ماجوك ولكنها كانت 
تؤجل لأسباب فرضتها الظروف بالنسبة إلى By LIS‏ إحدى المرات» 
وبینما نحن نفكر في تحديد موعد جدید. قبل مداولة جلسات اللجنة التي 
كونها السيد رئيس الجمهورية لدراسة المشاكل الإدارية في أبيي والتى تمثل 
فيها نزاعات العرب الحمر مع الدينكا نقوك العنصر الأساسي ومع الأخذ 
في الاعتبار آهمية موقف بابو 9 زعیما لقيبلة الحمر» وموقف والدي 
المرحوم دينق ماجوك بوصفه زعيما لقيبلة الدنيكا نقوك» رمى إلى بابو 
بسوال : cil)‏ هسع داير تکتب قصة حياة آبوك منو بكتب عن حياتي 
آنا)؟ فأجبته على الفور: (حأكتب الائنین) . وبعد ذلك احترت في الطريقة 
العملية التي آخرج بها القصتین معا.. وکان ذلك مولذ) لفكرة إخراج هذا 
الكتاب . 158 ضممنا الحوارين اللذين آجریتهما مع بابو عن نفسه وعن 
دينق ماجوك وأضفنا إليهما اوار الذي أجريته معه عن الإنجليز فان 
ذلك سيجمع ثلاثة أبعاد لماضي السودان الحديث وعهده المعاصر كما 
شهدها رجل ذو صفات مميزة. 
والحقيقة of‏ هذا الکتاب أكثر من كونه شهادة Oe‏ ثبوتية» ذلك 
OY‏ السيد بابو مر يتميز بطريقة أسطورية تجمع في وعاء واحد ماضينا 
وحاضرنا ومستقبلنا.. فهو شخص قد حاز على تقدير رجالات الإدارة 

الأكفاء في age‏ الإدارة البريطانية في السودان» فضلا عن أنه» وإلى اليوم 
ينظر إليه القادة الرسميون والشعبيون على السواء» على أنه لیس مرجع 
للمواقف التاريخية فقط بل على أساس أنه cogil‏ حىّ للحكمة التقليدية 
ومسايرتها لروح العصر في السودان. Bly‏ كلماته لا تعكس المعرفة التقليدية 
فقط. ولكنها تجمع معها العبقرية اللغوية. 

شيء al‏ وهر أنني لم أقدم المقابلات كما سجلتهاء بل اتخذت 
تقديا معاکسا تماماء لضمان التسلسل المنطقي والوضوعي.. فجاء الترتيب 
الجديد؛ قصة بابو أولاء فذكرياته عن صديقه وجاره دینق ماجوك Lal‏ 
وأخيرا الأطار القومي والعالمي للحكم البريطاني. وبإخراجي لهذه المادة 
آمل أن لا أكون قد وفيّت بعهدي للعم بابو فقط» بل وقدمت في الوقت 
نفسه لقرائي ملاحظات مهمة وعتعة عن بلدي السودان. 


ولتسهیل مداولة الادة بين آکبر عدد من القراء عمدت إلى اخراج 
الکتب في اللغتین العربية والاجليزية على أمل تذلیل عائق اللغة. ولکن 
ترجمتي إلى الانجليزية قد تکون غير دقيقة نوعا ch‏ وفي بعض الاحیان 
قل تقسد خحشونتها وقسوتها لهجة العم بابو المورثة وروحه الخفيفة الرحت 

bla بابو نمر... قصة‎ -١ 


فرانسیس دينق: عمي الناظر التسجيل ده عنك وأقترح ندخل 
مباشرة في الوضوع. عندي أسئلة كثيرة ple‏ أسألهاء لکن في البداية 
وبالرغم من معرفتي ليك. أرجو أن تقدم نفسك للقاری» اسمك. عمرك 
منطقتك في السودان. مكانتك في القبيلة» خلفية عن عائلتك sly‏ 
معلومات إضافية تساعد 3 التعرف على شخصيتك . عايزك تتحدث 
بصراحة وتحكي أي شيء تعتقد أنه مهم ليضمّن في كتاب عن بابو غر. 


بابو نمر؛ نعم» زي ما قلت» أنت بتعرفني معرفة كويسة وما بتحتاج 
تسأل عن اسمي لكن بتحتاج للمعلومات لقرائك» ودي حاجة طبيعية 
أنك تسألني عشان أهرّف نفسي. أنا اسمي بابو نمر علي الجله... اسمي 
الحقيقى عثمان... بابو دي زي لقب... أنا مسمى على عمي عثمان علي 
الخلة... أنا صعیر» جدي رباني وکنت زي الساكن معاه» جدي بينادي L‏ 
عثمان... عمي عثمان هناك بيقول نعم. جدي بيقوله لا مش Cal‏ عثمان 
البابو. في عاداتنا السودانية الوليد الصغير بيقولوا ليه البابو... فكان 
بيناديني عثمان البابو.. حلاص بابو دي مشت لد ما غطت على عثمان. 

لكى اسمى الحقيقى عثمان. والزول الوحيد البيقول لي عثمان» عمى 
الناظر [براهیم موسی مادیبی الله ير حمه... فله اسمي . بالنسبة لعمر 
آنا مولود سنة 1910. منطقتی في السودان» کردفان مركز الفولة... سابقاء 
كنت ناظر عموم المسيرية» والآن مواطن عادي صاحب آعمال ... مزارع 
و کده. 


اوی و القبایل عندنا بیختلف من 
مكان لمكان. في بعض القبائل في دارفور والجنوب» النظام هنالك متسلسل 
من جد لي جد... ده الي بنعرفه... أما في قبائل العرب» فالنظارات تبداً 
بالاختيار. الناس بيختاروا رجل بيعتقدوا فيه الخير وأنه يتفانا في خدمتهم» 
لذلك بيختاروا الرجل ده عشان يكون رئيس عليهم. والرئيس ده طول 
الدة إللى قاعد يخدم فيها كان عمره طال أو قصرء وترك في ذريته أولاد. 
فالقبيلة عندنا في نظام العرب “ee ere eee ay‏ 

من أولاده بیصلح للرئاسة 9 بتشوف واحد في الأولاده لكن بتشوف 
كل أولاد العائلة وتختار أحسنهم وأفضلهم... إذا ما وجد واحد صالح 
في الأبناء بيشوفوا واحد من أعمامه... يعني في العائلة... وإذا ما وجدوا 
بيفتشوا في القبيلة... ده النظام المتبع عندنا... فالنظارة كانت عندنا قريب 
مية سنة.. قبل المهدية كان عندنا رئيس اسمه على مسار يبقى في النسب 
زي عم لعلى الجله جدي... بعد ما جات المهدية انصهرت كل الرئسات 
فيها... بعد نهاية المهدية الناس رجعت البلد وفتشت عن زول يرأسهم 

ويخدمهم ويجلب ليهم الخير... اختاروا على الجله من نفس بيت النظارة 
القديم لنظارة الفلايتة والعجايره... بعدين بعد شوية الفلايته عملوا ناظر 
براهم OY‏ حمر قبيلتين فلايته وعجايره... استمر على الجله ناظر للعجایره. 
وبعد ما بقي راجل كبير تنازل لوالدي غر. 

والدي بقى ناظر سنة 1918 وتوفي يناير 1924. في سنة 1924 والدي 
عاش 13 يوم بس... والوقت داك عمري كان 13 سنةء وقبيلة العجيره 
اجتمعت في آبيي هناك عشان یختاروا ناظرء النظار كوال حضر والناظر 
الحاج أجبر بتاع الفلايته برضه كان هناك المفتش كان كلوفورد حضر 
ومشوا لحد أبيي واجتمعوا بكل القبيلة» وقبيلة العجائره كلها اجتمعت 
وقالوا cp plo‏ ولد نغر cod‏ وما زي ما بيقولوا النظارة وراثات وما وراثات... 
مش كده bl‏ بعتبر الاختيار ده مش لي» أنا... الاختيار ده للوالد حسب 
حالته ومعاملته لأهله وسيرته معهم... لکن أنا كنت ما معروف» يعني زي 
وليد النعام ... وليد النعام صغير ده يا ربي ديك Vig‏ دجاجة ما بينعرف .. 
الديك قالوا رجليه كبار شوية لكن ما بينعرف... فأنا ما معروف كوني 
أكون alle‏ واللا طالح. لكن أعمال الوالدء خلت القبيلة كلها تجمع 
عشان يكون ولده ده ناظر وفعلاً تم ذلك . 


قرانسیب دینق : طيب» OL‏ مقاطعت عشان دي نقطة مهمة OX‏ 
تدینا خلفية عن الوالد وأعماله الى خلت الناس تنظر اليك نظرة زي دی ؟ 

بابو نمر والله الوالد أبوه بعد ما كبر تنازل ليه 1918 نظارته كلها 
كانت ست سنوات... الست سنين دي يعني كانت القبيلة كلها البلاقيه 
زي صديقه... لمن توفى كل القبيلة بكت.. هو مات في كجيره هناك... 
وفي ناس لمن سمعوا الخبر» واحدين قالوا هي شوف النجس ده.. غر بيقتلوا 
شنو! بيشوفو gl‏ بعيد منه... أمس ده فات منهم وكانت صحته جيدة 
وما كان زينا كده... كان أطول مني وصحته جيدة... كان شخصية محبوبة 
جدا جدا... لمن يجي مارق من الکتب» يعني الناس ديل ماشين بوراه... 
النسوان بي جاي ودول بیمسکوا بي جاي... بيقيف يتكلم معاهم... 
وعلى بال ما يصل بيته مكان حوشنا ده کن ساعة حتى يصل . 

فالقبيلة كلها كانت مبسوطة منه جدا جدا... ما حصل في أيامه 
حاجة للقبيلة... بس طوالي انقطع النص... مات... لكنه عاش في قلوب 
الناس» ولذلك» وعشان كده ومكافأة ليه هی قالوا نحن نمسك ولده ده... 
أعمامي أولاد على alt!‏ عشرتة آصغرهم مکی وهو أكبر مني بثلاث 
سنوات. قالوا لا نحن لندور واد غر ده... وأنا كنت قاعد تحت العراديباية 
هناك في آبيي. قاعد في الخيمة وناس الناظر كوال جابوا GIL‏ بخسة 
عسل ... والعراديبة دي» Ul‏ بقطع منها فرع وبكب من البخصة دي في 
الكوز والسعن في التيبه بخط وبشرب... وبشرب ماية العسل ... والناس 
هناك بقوا قدام المفتش... خلاص كلهم اتفقوا النظارة يدوها لولد نغر... 
حتى أنه أبونا الناظر كوال قال يعني أنا بأييد الكلام بتاع القبيلة ده ومدح 

مر دا وقال أنا Bene‏ ولده ده يكون الناظر وان شاء الله يكون زي أو 
دي كلمات الناظر كوال. والناظر امحاج أجبر والناظر كوال اتفقوا وقالوا 
ولد غر يخلف والذه. وفعلا مسكوني وعملوا J‏ وصي .۰.۰ الناظر الكان 
قبل على الجلة كان عنده ولد شايب اسمه جبر. أنا اسه سميت عليه 
ولدي ده... سووه 98 رصي ... آعمامي کانوا مو جودین ... وف مأمور 
من بره ALLS‏ عشان الوکیل الن بره بیخاف من على الجله والأعمام 
العشرة دول وما بیعمل حاجة بطاله للولد. لکن اذا كان عملته من أولاد 
على الجله يكن pe‏ بو | النظارة دي» ومجهودنا كله لكافأة نمر يضيع. فقام 


جاب جبر. 
لينا شوية عنه؟ 


بابو نمر؛ علي الجله نفسه حضر الهدية الناظر قبله كان اسمه علي 
مسار ويبقى ليه زي عم» وهو مسمى عليه. وبعدين العرب سووا دوشه 
مع أولاد كامل وكده وقالوا ليه ما عايزينك» وبعدين هو أتنازل. مسكوا 
واحد تاني ... مات .. والبعده كتلوه العرب. وبعد ما جات المهدية الناس 
حضرت Mig)‏ وبعد نهاية المهديةء القبيلة رجعت تاني وعینت علي الجله 
ناظر... علي الجله كان مع جيش الهدية... وهو ما رجع مع الناس» بس 


1. أم درمان. 

قعد لحد ما مشى قدير ورجع مع الخليفة تاني لام درمان وحارب معاه 
الترك في أم دبیکرات... على الجله ما رجع مع أهله بس قعد مع الخليفة 
قال (البضوق حلوها ومرها يضوقه). ما بفوت خليفة الهدي... وقعد معاه 
لغاية ما حصل معاه معركة كرري وحضر معاه بتاعت أم دبیکرات. 

بعد وفاة الخليفة» سلاطين باشا كان بيته بجانب بيت أبو العلا الكبير 
في أم درمان ده» والبيت هو الحوش بتاع جدي علي الجله» ده بيت علي 
الجله وأبو جكه وحماد رقيعات. أبو جكه وحماد دول أخوال أبوي ... ومع 
جدي علي الجله حوشهم واحد٬‏ سلاطين كان جنبهم» حسه في بيت ابو 
العلا ده في الركن الصبحاني في أويضة كده... ده كانت بتاعت سلاطين . 
حسه ناس أبو العلا لمن أخدوا الحته دي خلوا الأوضه تذكار. 


سلاطين بقه زي مفتش عام السودان بعد ما فتحوا البلد» وهو كتب 
للحاكم العام في الأبيض عشان يعملوا على WLI‏ ناظر للقبيلة. لكن 
القبيلة من هناك عملت Ze‏ ناظر وجبّر ده ولد على مسار القبيل داك... 
حضروا للأبيض عشان یسووه ناظر عشان قالوا خلاص دي سنتين علي 
الجله ما ظهر واعتبروه مات ... عندما قابلوا pall‏ قال لهم خلاص .. الظهر 
كده قبل ما يقوموا شافوا زول من هناك ماشي عليهم... قالوا هي الزول 
ده على الجله واللا الزول منو؟ وقت شافوه كويس قطعوا الشك إنه الزول 
على الجله... وقاموا جري عليه... مسكوه وبكوا معاه. وجوا قالوا له احنا 
جينا والقبيلة جابت جبّر ريسناه علينا وأنت خلاص حسبناك مع الميتين. 

وتوه ما دام cal‏ جبیت الدار براك ما بتلزم وجبر ده بيتنازل وتبقى أنت 
الناظر... قال لهم جبّر ده أخوي وأنا وأياه الحالة واحدة قالوا ليه لا... وجبر 
ذاته قال ليه لا أنت أخوي أكبر منى وأنا ذاتى متنازل لك . 


الصباح قابلوا المدير تانی قالوا ليه احنا غيرنا رأينا وكده... سلاطين 
كان جا الأبيض» قال ليهم كيف أنتوا تدوروا على الجله؟ على الجله ده 
والله باکر يا کلکم... ده إذا كان على الجله لقى SU‏ يمسك المال بي 
هنا ویسکم بي هنا ويطلع الشنق بي ماله في يده ما بيخاف القبيلة. 
القبيلة قالت لسلاطين نحن رضيانين» على الجله بیخوفنا وبیخوف مننا. 
بيخوفنا من الشر وبيخوف مننا القبايل . إيه خلاص نظروه ورجع البلد... 
فبعدين المده دي كلها كده لغاية سنة 18» خلاص هو بقى راجل كبير 
تنازل لولده... كان المأمير المصريين بيحبوا ولده جدا وكانوا أصدقاءه... 
الدة كانت کم سنة ور بيروح البحر كناظر لكن رسميا الناظر كان على 
جو الأبيضء جوا في الخرطوم هنا وخلاص توا ليه النظارة سنة 18 ورجع 
منها اسبوع ده هو تعبان. 

فرانسيس دينق؛ دلوقتي نرجع لقصتك آنت. gal‏ مسكوك والناس 
اتققوا عليك . 


1. ما أن سلاطين كان قد أوصى مسبقاً أن يشغر علي الجله هذا النصب. فالمرجح أنه م يكن جاداً. 

الناظر بابو: اتفقوا علي. بعدين قالوا طبعا هو لسه صغير نعمل 
ليه وصي ... كان المأمور الموجود مصري اسمه أحمد مختار خليل وكان 
صديق لوالدنا. كان لمن يجي يمسكني يقعد يبكي فوقي. مختار ما كان 
يحترم الناس الكبار بتاعين المهدية GAS‏ وناس جدي كانوا دايا معاه 
ما كويسين... مختار قال الوكالة هدي ما يديها لعلى الجله الشايب... 
ده بيناتم مع المفتش غادي غادي... والمأمير المصريين مع المفتشين كانوا 
قايدين المفتشين من قدام معاه شركاء... فبعدين اتفقوا على أن يعملوا 
«ton‏ القیبل ده وکیل. 

مختار قال إذا كان النظارة أو الوكالة لعلى الجله وأولاده بیسیطروا 
على النظارة دي» ويمكن يضيعوا النظارة من الولد. ويمكن هم ما ينفعوا. 
فقاموا جابوا جبّر وعملوه لي أنا وصي. أعمامي كانوا زعلانين. وجدي 
كان زعلان جدا جدا من جیّر... وکر راجل طیب ما عمل gb‏ حاجد... 
لکن کانوا ما بیقبلوه يجي عليهم في فریقهم آبدا... وبعدين أنا لا یکون 
في قضایا Wy‏ کده... كان النظار عندهم سلطة الغرامة وما عندهم سلطة 
السجن... مثل ده... وهو يشوف القضایا... يعني معناه ده الناظر وأنا 
ده الوصي. فمن بدري شخصيتي دي ما مضيعهاء يعني دايا في وقت 
القضايا بيناديني وبقعد جنبه فوق العنقریب"" وهو بیشوف القضایا. 
بعدین الامور ده لمن شاف ناس آبهاتي زعلانین نادي آعمامي... شقیق 


1. سرير بلدي مصنوع من الجلد أو الحبال ویستعمل للنوم أو الجلوس. 

أبوي اسمه الدرديري» وحبوبتي أم آبوي» ووالدتي وأخوالي الاثنين 
حمدان وجفنوء وعمهم فكي. ناداهم في البيت اللي أنا فيه الآن. جينا 
قعدنا. قال لعم Ul‏ يوم الوصاية دي شلتها واديتها بر أنا ما شلتها ضد 
ليكم أنتم عشان عايز أضيع حقوقکم. بل اا حقوقكم. وأعمامه 
ديل لو سويت فيهم أي واحد مکن يطمع في النظارة ذاتها بعدين ويعاكسه 
باي حاجة. لاء عشام كده آنا جنت جبّر. جبّر على الجله قاعد hey‏ ديل 
قاعدين ما بيقدر يمد ايده ویسوی حاجة بطالةء بیعمل حسابهم. لكن دول 
بيعملوا حساب منو! جبر بيكون حريص لد الود يبقى راجل . خلاص 
هم رضوا. أخوالي الاثنين وعمهم فكي وحبوبتي ووالدتي وعمي شقيق 
أبوي الدرديري خلاص هم رضوا. وبعدين الرضي ده مشى شوية شوية 
لغاية ما ناس قمر وعثمان برضو في الآخر رضوا... لغاية سنة 28 جات 
المحاكم الأهلية وأنا لسه تحت الوصاية. 


بابو نمر: نعم» مع الوصي الناظر الحاج» ما كل يوم... هو بيته براه 
Ul‏ بيتي براي» لکن لن تحي له قضایا هو بیرسل لي. وبعدین سنة 28 
جات الحاکم الأهلية شالوه من الوصاية خلاص وعملوه نائب للمحکمة 
Ul,‏ عملوني رئيس للمحکمة وعمري تقریبا كان 18 سنة. لمن نکون أنا 
والناظر الحاج موجودین» رئيس المحكمة آنا. لا آنا أكون ما في» رئيس 
المحكمة الناظر امحاج. لمن أحنا GOW‏ نکون غايبين جبر يرأس الحکمة 

والنظام ده ماشي. بعدين جبّر كان عمده» قاموا شالوا العمودية منه وأدوها 
لأولاد كامل» لمقدّم الدقم. أولاد كامل رفضوه جابوا عمو یدام غزوزه. في 
الوقت داك سنة 28 مسكنا الحاکم» وبعدين عملوا سلطات لينا بالسجن 
وال انا 

فرانسیس دینق: طیب. قول لينا عن النظارة ذاتهاء يعني مش بس 
عن المحاكم» برضو مسوولیات BU‏ الادارية وعلاقاتك مع الجيران 
يعني الممارسة ذاتها وجدتها كيف ؟ 

50 طبعا القبيلة» يعني كان العمد كلهم آکبر مني؛ والأقل 
سنا مني زي ناس إيدام عزوزه وناس حمدون جار النبي دول كلهم لي 
ري أصدقاء ومتعاونين وماشيين. وی واحد باسم موسى الكليس يبقى 3 
زي خال . خال الفيارين. وبعدين عن علاقاتنا في بعضناء قلنا في حاجات 
عرف قدي ما بیتمشی مع الزمن» نغيرها شويه. ده يعني كانت الديه 
في بعضنا هنا زي GSH‏ بقره. كانت خمسه عشرة زمان» غيروها لتلاتين 
فقلنا المال بقى كثير في الدية تلاتين بقره ما تنفع . نرفع الديه لستين بقره. 


حسه في ديه؟ قال ما فی لأنه إذا دايرين تعملوا عرف» تعملوا العرف 
قبل ما يحصل شيء عشان ما في زول يقول دايرين تعملوها فوق راسي أنا. 
تعملوا العرف بدري . فاتفقنا كلنا في بعضنا على أن تكون الديه 60 بقره. 


وبعدين العرف شويه شويه مع القبايل. بعدين كان لمن تحصل حاجة مع 
1. أبقار ومبلغ مالي يدفع كتعويض في حالة القتل لأهل المتضرر. 

القبايل حتى بعدين نعمل عرف . 

نحن بينا وبين حمر كان 60 جنيه. واحنا والدينكا ماريق كان 40 
بقره. وبينا والنویر 30 بقره. بعدين حصل بينا والرزيقات برضه ديه سنة كم 
وعشرين عملناها 71 بقره... فالديات بينا وبين القبايل عملنا ليها قوانين. 
لن تحصل أي حاجة ما في زول يقول ده بدور وده ما بدوروه خلاص ده 
عرف ماشي. متفق عليه. 

بينا وبين حجير قبل الحوادث بتاعت 1965 كانت الديه 30 بقره. 
قالوا سووها لينا 50 سويناها خمسين. وبعدين المسيرية الزرق كانت 
ديتهم براها. اجتمعنا وسوينا الديه ستين بقره. وحمر من 600 جنيه 
رفعناها ال ستين بقره... ودي العوائد بيناتنا وبين القبائل . كنا ما سکنها 
بالطريقة دي . 


بعدين الناظر وعمده مسؤولين من تحصيل الجزية ومسؤولين من 
cp VI‏ ومسؤولين من أي حاجة بتاعت حدود» بتاعت فتن تحصل وکده. 
بيقبضوا على الجاني بجيبوه للناظر. إذا كان زول كتل زول» ناس الفريق 
دول عندهم سلطة بقبضوا الزول الكاتل ويربطوه وبيحفظوه حتى بعدين 
يدوا الحكومة خبر. يجونا يقولوا فلان كتل فلان» نحن طوالي الخبر يجيني 
أنا. بضربوا لي الباب في الليل . آنا أقوم ارسّل البوليسء أكلم الصول يجيني 
وارسل soled‏ هنا ناس مكي وعلي وغيرهم ونغشي نقطة البوليس طوالي» 

نقوّم الزول اللى جاء ده ومعاه بوليس» وشوا للکاتل هناك بلقوه مربوط . 
ناس الفريق رابطته عشان الناس ديلاك كان سمعوا الخبر وجوا غايرين ما 
يخلوهم يكتلوه... إذا بيداوسوهم يماوتوهم, ما بخلوهوم یکتلوه» يحفظوه. 
نحن من هنا نركب طوالي نروح لأهل المكتول في الليل» نقول ليهم طيبينء 
عافية عافية ably‏ ما في عوجه. جيناكم نسلم. هم ذاتهم قلبهم بيشك. 
الناس دول جيتهم دي لي شنو؟ كده لغاية ما يتجمعوا كلهم» نقول ليهم 
والله يا جماعة فلان وفلان تشاكلوا وتطاعنوا. الاثنين خليناهم هناك عند 
الحكيم؛ ودايرنكم تمشوا معانا تشوفوا زولكم ده. خلاص نشيلهم كلهم. أنا 
كان ما مشیت. برسل علي والجماعة ومعاه خفراء نجيبهم طوالي ونحطهم 
في السجن . وهو الزول داك مات واندفن. والکاتل الحكومة قابضاه لكن 
نحط أهل المكتول في السجن لغاية باكر بعد باكر. بنأکلهم على حسابنا. 
البوليس ما عنده ليهم اعتماد. الناظر يأكلهم ويجيب ليهم الشاي يوم 
يومين. وبعدين الناس بيجتمعوا ونطلب من المسجونين ضمانه عشان ما 
يحصل منهم أي حاجو. إذا قالوا ما عندنا ضامن نقوم نضمنهم للعمد 
خشوم البيوت التانيين» EY‏ ما بنضمنهم لعمدتهم. لا يكون الضامن 
زول أخرء بعملوا حساب الزول الاخره ما يرموا عليه جرية... يضمنهم 
عمدة غير عمدتهم بيه بميتين تلتمائة بقرة ونكتب الضمانة. وإذا كان 
حصل أي شيء مخل بالأمن»› نحن بندفع الضمانة علاوة على الجزاء 
البترتب على الجريمة الحصلت. العمدة الضامن يدفع الضمانة لغاية ما 

بعدين تجي الحكومة تشوف القضية. الزول شنقوه ارتحنا. ما شنقوه؛ 
بقى سجنوه سجن ولو مؤبد يدفع الدية. محافظين الأمن بالنواحي دي 
مش بالبولیس. البوليس كله سبعة أو ثمانية. الأمن كله محفوظ بالعرف» 
والعرف سووه الناس براهم وبحترموه. ما مفروض عليهم . 

فرانسيس دينق: قبل ما أنتو تضعوا العرف البدا يغيّر عدد الأبقار 
البتدفع للدية أو القروش وكده» كانت في حاجات بين القبائل دي MIS‏ 
واللا أنتم بداتم تؤ سسوها من جديد؟ كان في عرف متبع بينكم وبين 
القبائل واللا جيتك أنت بديت تتحرك بينهم وبدأت تخلق العادات دي؟ 

بابو نمر: dilly‏ الأعراف بتاعت الديات دي كلها بوجودي» قبال ده 
ماي . قبل كده إذا حصل أي حاجة الحكومة تشوفها غادي غادي... وزي 
القبيلة ذاتها هنا كان الزول ما معروف بتغطي عليه بظهر. 


فرانسيس دينق: الفكرة بتاعت انك تتحرك مع القبايل ديل كلهم 
وتخلق العرف ده كانت كيف ؟ 


بابو نمر. ally‏ جات بحسب الخالة اللى نحن فيها. لازم الواحد 
يحتاط للأمن ويعمل حاجات إذا كان حصل كده نعمل كده. 


فرانسيس دینق : المبادرة منكم واللا من الحكومة؟ 


بابو نمر: لا مننا نحن. الحكومة ما عندها دخل في PAS‏ ده. 

في الديات بتاعت اليد... يعني عاملين الأصبع عشرة بقرات... والعين 
تلاتين بقرة... لكن خفضناه. كان واحد من أهلنا احناء واحد من المزاغنة 
سل عينه. آنا قلت ليهم طالا قبل كده عرف ما في» أنا قلت ليهم كمان 
نعمل عرف فيه مساعده شويه... خفضنا co pis‏ عملناها عشرين بقره 
وصارت دلوقت عشرين بقره. والسن عجله واحدة. 


فرانسیس دینق: لمن کنتم بتحددوا العرف للقبایل دي» الاعتبارات 
كانت شنو؟ ليه مثلا مع الحمر كان عندهم ستین جنیه. مع الرزیقات 
كانت واحد وسبعين بقره» مع الماريق أربعين» مع نوير تلاتين» مع حجير 
كذا. الاعتبارات كانت شنو؟ 


بابو نمر: الاعتبارات بتحصل مشکلة... حصل زول من الرزيقات 
كتلوه أهلنا الفيارين» وبعدين اجتمعنا في امحدود. في تقل ... هناك والناظر 
إبراهيم موسى مادبو جاء. وبعدين كان في عرف قدي» أحنا ما حضرناه... 
يقولوا الديه من قبيلة لقبيلة مية بقره... ونحنا ما حضرناه بس بنسمع بيه. 
لن الحمراوي ده كتل الرزيقي هو ذاته زي مجنون كده. الناظر إبراهيم 
جاء أنا كنت في Bots‏ والخبر جان هناك والناس اتحرکوا عايزين یعملوا 
فتنه» وربنا ستر. وأنا جيت ... وجا المفتش clicks‏ ومفتش الرزيقات ما جاء. 


الناظر إبراهيم موسى قال الديه مية بقره. أحنا قلنا ليهم لاء الديه 


ميه. يومنا ده oli‏ المفتش وقف ساكت معانا. مامور شايقى اسمه أحمد 
إدريس» عنده صداقة مع الناظر إبراهيم. يوم بقينا لليوم الثاني» كسّينا نحن 
لي ضرانا. أنا أتكلم مع أهليء ناديتهم. قالوا نعم. قلت نحنا أن يعني وقفنا 
3 الثلاثين كلامنا ده ذاتو خطأ. بالنسبة للعرف ديه بطن البيت وديه 
القبيلة للقبيلة ماها واحد. قالوا أيوه صحيح» لكن نحنا زعلانين عشان 
نحنا كنا ما في» والزول ده كان مرضان؛ وجرى في محل الشكله ومات. 
الفيارين ناكرنه. وإبراهيم موسى هناك ضغط عليهم وخلاهم. وقال ليهم 
آنا عارف الكتل» فلان وفلان وفلان» جيبوهم لي والناس دسوا عيالهم» 
خافوا علیهم. قام كتبهم اعتراف آنهم رضيانين بالديه» فالسبب البعد ده 
الخلانا نحنا يومين واقفین شنو! قلنا ده خطأء أحسن احنا نرضی بالواقع. 
الرزيقي ده نعمل دیته قدر اثنين من اخمر» ستين بقرة. والقبيلة وافقت . 

أصبحنا الصباح» آنا رسلت جدنا عبد الجليل الصافي آبو العمدة 
حماد قلت ليه هديك خيمة الناظر إبراهيم» آمشي قول ليه خلاص يا 
عمي الناظر احنا رضينا. الرزيقي ده جعلنا اثنين حمر. نديكم ستين بقره. 
مشى cael‏ قال ليه سمح. وأنا مشيت كلمت الأمور الشايقى أحمد 
إدريس. والمأمور طوالي مشى كلم المفتش نکلیس... ما خلاص المشكلة 
انحلت . لمن جينا في امحلسة. المفتش قال ably‏ يا الناظر إبراهيم أنا مبسوط 
والحمد لله أنتم اتفقتم» وأهلكم ال حمر قالوا نديكم ستين بقره وأنت قبلت. 
قال ليه لاء آنا أهلى ما شاورتهم. الناس القاعدين معاي دول ما شاورتهم. 

أديني فرصة اتكلم معاهم . قام 5 شال ناسه.. خمسه سته. قعد بينهم 
هناك قعدة أم قنقوس بس .. دقيقة ما تماهاء وقام جاء وبعدين الفتش قال 
ليه شنو يا الناظر؟ قال ليه أسألوا الجماعة ديل . المفتش قال ليهم شنو؟ 
قالوا مية بقرة بس . الفتش قال يا سلام شنو ميع ميع! زي وليد الضان. ما 
فيش ميه» نحنا قلنا ليه جنابك أنت أسكت . بعدين المأمور أحمد إدريس 
قال كويس. نحنا نعمل صلح» نخلي الديه دي تكون سبعين. وأنتوا إذا 
ابيتواء أنا بدفع العشرة أهاء قلنا طيب تدفع العشرة أنت ونحنا قاعدين؟ 
ما دام أنت بتجود بمالك وتصالنا نحنا. ديل ما هم أهلنا. لا كتر خيرك . 
العشرة نحنا بندفعهاء السبعين نحنا بندفعهم. 

بعدين عمي الناظر إبراهيم قام قال التور الضبحوه تدفعوه. والكفن 
تدفعوه. أنا قلت ليه الكفن ده كان حاله تدسّوه أزرق کده» ساكت. نحن 
غرضنا شنو؟ المأمور قال أنا بدفع التور يا أحمد أفندي. لكن أتحملنا نحن 
دفع التور وبقت الديه بينا وبين الرزيقات واحد وسبعين» وبقت عادة 
طوالي . وحصل بيناتنا.. هم كتلوا مننا زول» ديتنا منهم واحد وسبعين» 
حتى لو كان واحد Sb‏ بيغادي مات ليهم Wy‏ كتلوه هنا في الفريق» 
برضو نديهم واحد وسبعين بقرة. 

فبينا وبين حمر.. كان برضو واحد من أولادناء أولاد السلمات» كتل 


1. یعتبر الفلاتة من غرب أفريقياء وخاصة نيجيرياء أما ربطهم مع الزريقات في هذا الإطار 
فيعتبر لفته كريمة من جانب الحمر. 

واحد حمري. البقرة الوقت داك das,‏ الخمسين قرش بقرة واحدة. 
كمان داورا ستين جنيه. بقى كأنه 120 بقرة. الزول الكاتل داعا بتنازل 
عشان ده فقد زول. وأنت plo‏ منك مال» وأنت العايزين منك SU‏ ما 
تتقوی» لأنو ده فاقد راجل . فنحن رضينا. قلنا ليهم نديكم ستين جنیه.. 
وبقت عرف بيناتنا. قريب ده في النهود اجتمعنا نحن مع الحمر؛ وقلت 
ليهم الستين جنيه دلوقتي بقرة واحده. والكلام ده أحسن نغيّره. بدل 
ستين جنيه تبقى ستين بقرة... خلاص وافقوا عليها. Lele‏ أول» لمن ناسنا 
كتلوا واحد من حمر ديتنا ليهم ستين بقرة. النوير برضه. يعني بعد ما 
تحصل الحاجة الناس بقعدوا تحت يعملوا العرف . 


فرانسیس دينق: ده. لکن هل يعنى أنه قبل ما حدن Sol tl‏ ديك 
اللی على أساسها وضعتم العرف. ما كانت 3 حاجات ade‏ العلاقات 


بابو نمر: و له في لكن غير الديات. يعنى في صلات حميده 
ومو اصلات و کده. 


فرانسیس دینق : ولو حصلت اغتيالاات وكده. بس يكون 3 یل 


الحكومة؟ 


4/ 


فرانسيس دینق: ده بیعنی أن العرف اللى عملتوه بين القبائل 
والصلات اللى اختلقت بين القبائل كانت بمبادرات شخصية. 


بابونمره شخصية بينا نحن وناس القبائل ... بعد ما تحصل dole‏ 
ما نحنا زي الإنجليز. قالوا القانون الإنجليزي مبني على الحوادث. الحادث 
الفلاني لمن اتحل. اتحل كيف؟ یضعوه في القانون المادو که يسووا ليه 
مادة. نحن OLS‏ لمن تحصل حاجه نقعد محل ما نعمرها نصلحها... وده 
يبقى عرف . 

فرانسيس دينق: الحقيقة الصورة الظاهرة من الكلام هده بقى في 
عهدكم زي اللي بدت تظهر زي صلات قانونية أو عرفية بين القبائل لأول 
مرة. يعني نجد الروابط بدأت تخلق. طيب في داخل القبايل ذاتها الصورة 
كانت كيف ؟ زي في قبيلتك. وأنت ناظر عموم المسيرية. قبل ما تبقى ناظر 
وزمن أبوك أو جدك العلاقات بين العموديات والقبايل كانت كيف ؟ 

بابو نمره كانت الديات في القبيلة. كل عمودية ليها ديه براها. 
وإمكن كل خشم بيت ليه ديه براه. bly‏ ما بقول عشان الواحد يقول 
عملت كده. ولكن الواقع لو سألت غيري» الحقيقة ead‏ القبائل ده حصل 
في زمنی» لکن قبالي كان كل خشم بيت ليه ديه براه. مغلا المزاغنه أولاد 
سلامة ليهم ديه براهم. نحن برانا. دار أم شيبه براهم. دار سالم براهم . دار 
موسى براهم. لکن اتجمعنا حسه نحن أولاد کامل. بنجي كلنا مع بعض» 

أولاد کامل زي مثلا انتم أولاد دینق ماجوك. نكتب بس فرانسيس. 
dhe‏ فر يكتبوني أنا بس. يعني وراي عشرة؛ وراي عشرين ما بحسبوهم. 
دي اسمها الديّه فوق Ske‏ الرجال. فنحن عندنا ألف واربعمائة كم 

فرانسيس دينق: يعني بيقى إذن في زمنكم نظام الحكم ذاته زي 
اتغیر کده. للا تقارنه بالنظام اللى كان ساير زمن ابهاتکم وجدود کم زمن 
كوال وتمرء» زمن على ال حله واروب؛ يعني تقارنهم كيف ؟ هل الحكومات 
زي بعض؟ واللا حكومتكم بقت حاجة تانية؟ 

یایو ped‏ + لاء ما هی La KL‏ طبعا واحةء لکن مسائل الدیات دي 
ما انتظمت إلا في الأيام الأخيرة. يعني كان كل خشم بيت ليه ديه برام 
حتى قعدنا نحنا جمعناه. وبقت العمودية كلها بتديه مع بعض . بعدين لا 
يحصل صف العجايره كلهم والفلايته بجوا سوا. 
بالنسبة للقضاياء وبعدين الديه جزء من الحكم الأشمل . عايز أشوف إذا 
كان في زمنكم السلطة تاسست اكثر من زمن ابهاتكم وجدودكم. وهل ده 
بعملكم كنظار Wy col ily‏ ده في إطار الحكم الكان في السودان؟ 


هل ده كان نتيجة لمخطط الحكومة المركزية» Wy‏ مبادرات من رؤساء 

القبائل براهم؟ 


بابو تمر: للمحاکمات واللا... 


فرانسيس دینق : التنظيم القبلي عا فيه الديه والطريقة يقة اللى كنتم 
بتحفظوا بيها الأمن والأشياء دي كلها. 


بابو نمر: نحن بالنسبة لمراكزنا کنظار الأشياء دي بنعملها نحن 
وبنحفظ بها الأمن... حصل 1 في واحد من المزاغنه... نحن متاكدين ده 
بشنقوه لما القاضی cle‏ ما شنقوه. مسکه. حاكمه بالسجن. أنا ASE‏ 
اخوان الزول الميت ده بيعملوا لينا مصيبة. أنا كنت في المكتب وطوالي 
رسلت جبت آخو الولد وأعمامه الاثنين. أنا كنت في الحکمة. والقاضي 
هناك في مكتب البوليس في الجلد. طوالي جبتهم وقلت ليهم تجيبوا 
ضامن . قالوا يضمنونا ليه! قلنا بیضمنوکم كان ما ضمنوكم ما بفککم. 
قالوا ما في زول بیضمنا. قلنا كويس» بضمنکم أنا. د تهم وضعتهم في 
الحراسة» وقلت للصول دول يكونوا تحت الحراسه لغاية ما يجيبوا ضمان . 
واحضرهم قدامي هنا. 

القاضي ووكيل النيابة معاه في الکتب. الصول شال الورقة بتاعتي 
وداها لیهم وقال ليهم حصل كده كده. القاضي قال ليه عملوا شنو؟ 
الصول قال ما عملوا حاجة؛ قال ليه لكن يسجنوهم كيف؟ قال لا. ده 
كلام غير قانوني Spall.‏ جاني راجع وقال لي القاضي قال كده كده. قلت 

ليه کویس دا ما قاضي . رجّع ليه الورق ده وقول ليه يكتب لي فيها رأيه ده 
عشان أنا ذاتي وأفهم. الصول رجم ليه الورقه وقال ليه فلان بيقول كده 
كده. خلاص هو رطن مع وكيل النيابة.. رطنوا إنكليزي. وبعدين اتلفت 
للصول قال ليه في حالات زي دي النظار بيعملوا شنو؟ قال ليه النظار 
بيعملوا أهو زي ده. حافظين الأمن بالحاجات اللى زي دي. يعني القانون 
ماشي وهم بيعملوا حاجات زي دي بحفظوا بيها الأمن. قال ليه خلاص. 
لكن يغير الضمانه دي بقروش. وأنا كنت قلت كل واحد يضمنوه بثلائني 
00 خلاص غيرناها بقروش» وخليناهم في الحراسة. آخذوا يومين ثلاثة 
وجوا ضمنوهم» وما حصل أي شي . 

بعدين Ui‏ والقاضي كنا متغدين سوا... ومعانا وكيل النيابة» أنا قلت 
ليه أنتم المتعلمين بتقولوا الوقاية خير من العلاج . نحن وقايةء وأنتم القضاة 
علاج . قال كيف ؟ أقول مثل الحديه» الحديه جات شالت السويسيو جب. 
طارت بیه. بکی» جیوجیو. سألته» قالت ليه أنتو کم ؟ قال آنا. قالت ليه لاہ 
cal‏ خليك» أنت انضمنت. الباقین کم؟ آنتم زې الحديه. 

ده کتل زول» Com‏ شنقت ده. وما عندك شغله اللي بترتب عليه 
شنو. ما عندك شغله. بس شنقت اخانی ده وقلت خلاص حسب 
القانون. لکن نحن لاء القانون ما بنکسروا؛ لکن بنحفظ الأمن بحاجات 
زي دي» عشان الجريمة ما تقع . العرب بي بره قاعدین مثل زي >60 وزول 
کتل آخوهم وأنت مثلا فکیته وقلت الزول ده ما خاطئ.. في ليله بقتلوه 

واللا أهله يغيروا علیهم . فنحن وقاية للجريمة عشان الجريمة ما تقع . لكن أنتم 
علاج» بعد الجريمة تقع تجيبوا الحبوب وتجيبوا الأبره وتجيبوا كدي كدي... 

فراتسیس دينق: الحقيقة يعني الحديث ده عن حياة الفرد لابد أن 
بمتد بعلاقاتك الشخصية مع كل الجيران اللي ذكرتهم ديل» ودورك في 
الحركة السياسية في البلد. ومعروف أنك من السودانيين اللى ساهموا في 
الحركة الوطنية للاستقلال. ودورك السياسي بصفة dale‏ احنا عايزين 
نعرف عن بابو نمر في مجالات كتيره مكن تحكي لينا زيادة بخلاف القبيلة 
تحركاتك خارج القبيلة ودورك الوطني والتطورات السياسية في البلد 
وملاحظاتك عليها. 


بابو نمر: العلاقات مع القبايل يعني حسنها يبتدي من رؤسائها. 
كان المسيرية الحمر والرزيقات أهلنا ذاتهم لمن يتلاقوا إلا العصا. لكن 
أنا مع الناظر إبراهيم Lie‏ عملنا علاقات كويسه واتقابلنا في الخرطوم. 
يوم نعمل المعرض بندعيه بجي لمعرضنا. ولمن يعمل المعرض بيدعونا 
بنمشي.. حصلت الألفة دي . أهلنا ذاتهم كمان ائتلفوا وتصادقوا. جميع 
الحمر والرزيقات زول يضرب زول ما في . بقوا آخوان. فعلاقات الرؤساء في 
بعضهم بتنمي روح الودة بين الأهل . وأهلنا حمر جيرانا برضه. لكن من 
قديم الزمن بينا وبين حمر ما في شكل . حمر ناس هادئينء السبب الناظر 
آبو دكه. ناظر حمر في الأضيّه مره سألني» قالي يا فلان أنتم المسيرية الحمر 
ونحن الحمر عايشين مع بعض وما في شيتا بيناتناء السبب شنو؟ أنا ما قادر 

أعرفه. زي بينا وبين الكبابيش وبينا وبين دار حامد وکدا! قلت ليه أنت 
ما أبونا راجل کبیر أنت كان ما عرفته بعرفه أنا! قال لي لاء وريني رأيك 
شنو. قلت ليه رأيي آنا الشخصي! الناس يوتوا في شان المال. ومالك 
cal‏ جمل» ومالي آنا بقر. البخليك تداوسني عشان شلت البقره تقتلوها 
بالعطش. البقر oye‏ ما عندكم ليه المي» وكان آنا شت جمالك بوديهم 
هنا الضبّان بقتلهم» bal‏ بنموت عشان شنو! آنا موت عشان المال.. والمال 
لا مالك بنفعني ولا مالي بنفعك. ميتين فوق كم؟ ضحك قال لي والله 
صدقت يا ولدي. أهاء قال لي الزواج ما في واحد بقول أنا ماشي لأخوالي 
الحمر ولا لأخوالي المسيرية الحمر. الزواج بيناتنا ما في. قلت لي برضه 
أنا بفتكر عشان الظعينة متفرقة. صيف أنا بروح الصعيد وأنت بتجي في 
محلي هنا. إن بقى الخريف» أنا بجي هنا وأنت بتروح الريح بعيد. الظعينة 
ما ها جميع. الظعينة كان جميع الصبيان بتلاقوا في محلات الراعی 
بلاقوا البنات» وبتعارفوا.. دي بت فلان ودي بت فلان» لکن ما بتلاقوا. 
الزول من بعيد كده مره ما شافها ما بدورها. الشايب ضحك وانبسط 
جد gad‏ ونان احمر. 

ونحن والمسيرية الزرق طبعا بينا وبين بعض المشاكل القديمة. يعني 
قبل الهدية فبعد المهدية تاني» ما حصلت مشاكل . إلا حصل عندنا واحد 
مشى كتل واحد. شال التار» دي جابت شويه زي فتنه. نحن اجتمعنا. 
Ul‏ جمعت القبيلة كلها وقلت ليهم لازم نحن عملنا خطأء نمشي لأهلنا 

دول ونفرش خلقنا. نقول ليهم نحن خطينا عليكم» ولدنا مات في ARS‏ 
وولدنا التانی اتختر كداء لقى | قتله. فالتار دا عداء. نحن دا مسكناه 
وسلمناه للحكومة. إن شائ الله تشنقه» نحن رضيانين. نديكم الديه في 
زولكم. نحن اللحم وأنتم السكين. القبيلة هنا وقفت على حيلها قالت ما 
بنمشي للمسيرية الزرق» كلو كلو. قلنا هي» نحنا ختينا ها بنمشي! قالولاء 
ما بنمشي. قلنا كويس» كان ابيتوا ما شوا اللي بلبس RSM‏ الدمُور 
ده» ما يبابا القمل . طبعا أصبحت مجبور. أنا باكر فجر بركب عربيتي بروح 
للمسيرية الزرق في آبوزبد هناك كان بدوروا الكتل» فلان ما أخير مني . 
خليهم يكتلوني . البلبس الدمور قال ما بيابا القمل . أهاء شافوا كده قبلوا. 
ling’‏ كل عمده oles‏ اثنين أجاويد... روحوا ليهم في أبوزيد معاهم تجار 
معاهم زي مكي أمين دول ود ابراهیم دول وبکر من هنا روح معاهم أهله 
هناك في آبوزبد. وغایتوا اتراضواء وقالوا بندیکم الدیه ستین بقره» وزولنا 
عفیناه ما دایرین دیته» وندیکم ستین بقره. 

أهاء شالوا الرضا وجوناء أيام بقینا خریف» دفعتا ليهم ستين بقره. 
قعدناء بعدین یاخوانب. شنو الزول اخوك يعني خلقه بدمه تشیله تلبسه؟ 
قال کی عا شنو یاولادنا آمي؟ ما OLS‏ الناس جول الراجل ده کمان ما 
بعياله وما بی آبوه» OLS‏ ما تدوه. أنتو ما بتعرفوا کمان؟ أهاء زي رفضوا. 


1. لبس محلي خشن الملمس وذو مقدرة على تحمل الأوساخ والقمل. 

منصور وابراهیم ناصر وحسن احم عديل والجماعة الكبار دول» وفتحنا 
الکلام بیناتنا. حمر قالت للمسيرية الزرق» عز الدین» کلامکم ده [as‏ 
سمح انتوا كتلتوا زول وهم کتلو | زو ل» و جوك a‏ فراشك وقالوا ليك 
تدوا الديه. بعدين وافقوا وادوا الدیه. ده ولد العمدة الرهيد. فالعلاقات 
دايا یعنی بنقعد ليها تحت وبنصلحها. 

فرانسیس دیتق: طیب. بالنسبة للقبائل الجنوبية؟ 


بابو نمر: القبائل اجنوبية مقابلنا من هنا النویر. كان قتلوا لينا زول . 
الزول ده مشی سرق غنم» الزول من عتاتیق هناء من آولاد عمران ديل . 
فزعوا فوقوا خقوه وکتلوه. یوم کتلوه دیته ثلائین بقره» بقی عرف بینا 
وبینهم. هنامرایق فتلوا لينا زول . حصلت شکله كده. فتلوه. دیته اربعين 
a sl‏ بی عرف 

ما شفت يوم داك حسبنا الديه اربعين بقره في كادقلى وبقى عرف ؟ 
عندنا واحد من Whe‏ هناك من أولاد مسعود» کتلوه؛ ديته منهم خمسه 
وثلاثين بقره. يوم بقى قريب ده هنا بعد حوادث 1965( هم جوا لغاية 
الدواس رعوا هناك. شویه أولاد كامل ركبوا من هنا قبل العرب ما 
يدللوا. مشو هناك غاروا فوقهم. كتلوا منهم ناس وشالوا البقر جابوهم. 
نحن هنا يوم سمعنا الحادث أديت المفتش خبر. وبعدين رسلوا البوليس 

وما قبضوا أي زول . 

العرب شتوا في فرقانهم ببقرهم. نائب المدير. جاء هناك . غندور cole‏ 
كورك معاي شديد خلاص» كورك معاي شديد خلاص. قلت ليه حلاص 
كلامك كملتو؟ قال أي» كملتو. أهاء قول ليه الزول ما بحرّش عياله! بقول 
ليهم أمشوا أقعوا في الحفره! الزول أبوهم ما بنکرهم. تاني كان عمل حاجة 
ما co Ry‏ لكن الزول بقول لعياله وراكم حكومة وقدامكم رجال مثلكم 
ماوتوکم. تقول لعيالك أمشوا موتوا دي ما بنسويها. لکن يوم هم عملوا 
خطأ ومشواء أنا ما بنكرهم» أنا بحل المسألة. بوليسك اسه مشى روح وما 
عمل أي حاجة. Ke‏ خمسه يوم ما مسك ولا أي زول. آنا باكر ركبت 
عربية من هنا وسقت أجاويدي ومشيت بره لأولاد كامل رقدت عندهم. 

أصبحت الصباح قلت هوي» أولاد کامل . قالوا نعم. قلت الكلام 
ده سويتوه أنتم. والعيال شتوا شالوا القش. أنا من محلي يا الناس ديل 
تجيبوهم وتجيبوا البقر يا أنا فجر بركب بروح هناك بقابل نائب المدير» مشي 
بتنازل من النظارة كلو كلو. ما دام أنا قبيلتي بتعمل البطال» وأنا ما بقدر 
بوقف حد وما بقدر بسك الجرم يبقى ما في أهل للوظيفة دي. آنا مشي 
بستقيل» بخليكم أنتم الفاس على الرأس. 

مشوا تشاوروا كده» قالوا بي فلان أنت ماك مثل الفیل الفيل كان 
مسك الشغل cals‏ وكان الفيل وقع في البير البقله شنو؟ نحن بنبدّلك 

أنت بالعيال ؟ عيالنا مشوا جابوا المال. أهاء قاعدين» العيال الصبيان معاناء 
ده قام وده cls‏ ده قال أنا مشيت L‏ فللان وأنا مشیت» كلهم gols‏ | تكلموا. 


قلنا خلاص بينوا اسامي الناس. ومسكت ورقه خلاص بیناهم. 
ميتين وکم وتمانين مسکت الکشف ده. على هناك على جهة gl‏ آجبن 
والبولیس ما قبض على أي زول. bly‏ هناك قعدت لحدي الساعة حداشر 
أو طناشر والناس او القبضتهم يمكن زيادة من عشرین ثلائین. والبقر 
يكن ثلاثمائة وكم» وديل ودیتهم الجلد غایتو لمن تميت یومین. ثلاثة 
أربعة أيام» البقر كلهم مسکتهم وديتهم هناك . 


توه هم هناك حجیر ومفتشهم وضابط بولیسهم ونظارهم جونا في 
الجلد. یوم جوا شافوا الخيمة بيضة. آنا روحت آبو آجبر قالوا ده شنو؟ 
والزريبة دي شنو؟ قالوا ليهم ده بابو هنا. قالوا هي بابو ذاتو في الخريف 
مرق لي شنو؟ قالوا ليهم مرق في شان بقبضوا الناس الشالوا البقر وکتلوا 
العیال . والبیاض ده ديل بقرکم في الزريبة. الکلام ده بعدین قالوه في 
الجلس. قالوا نحن لمن لقينا فلان بره» قطعنا الشك. الشغل ده من 
العيال مو من فلان. قبیل WE‏ القبيلة عادتنا کلها. ودول الکبار عادوناء 
-لکن ده کلام العيال . Shall‏ نحن هناك عندنا مع التمردین برضو خربوا 
الواطه. لاء نحن قلنا ليهم رضیانین خلاص. أهاء الجماعة ادیناهم بقرهم» 
آلف وآربع وتسعین بقرة. کانوا آلف وميتين بقرة» غایتو فضلوا مائة وستة 
غرمتهم للأولاد الشو ذاتهم. وقبضت الأولاد كلهم وديتهم السجن. توا 

سنة وبعدين عملنا الصلح ody UI —— enone.‏ 
نحن أسه كان العيال دول شنقتوهم بنفعونا نحن بشنو؟ الناس الماتوا دول 
العندو ليه آخو والعندو ليه ولد والعندو ليه أبوء المال ده يوم يجي بياخد 
بيهو مرة» والمرة بتجيب عياله. وكان الزول شنقوه نحن ما مستفدين. لا 
نحن بندور الديه ما دام مالنا ذاتنا الشالوه جابوه لینا. 


قلنا ليهم خلاص نديكم الديه. الديه. الديه بيناتنا خمسة وثلاثين 
بقرة. . قالوا صاح» لكن إذا كان دايرين ible,‏ الديه بينا وبين ن الرزيقات 
خمسين بقره. تدونا الخمسين قلنا ليهم كويسء نحن ما دام خطينا عليكم 
وأنتم أهلنا وما عملتوا لينا حاجة بطاله ونحن ديل خطينا مشينا كتلناء 
عيالكم دول ما هم عيالناء نحن اسه بنعطيكم إلا البثر والعيال ماتو. 
الخمسين بقره نديكم Ag‏ حلاص صفقوا وانبسطوا وقالوا الماتوا فيهم 
بت» البيت دي كانت مخطوبة وأبوها حل الحبال كلهم الفتلهم قاعدات 
وسايقين فيها مائة بقرة. وناسكم کتلوها. البت دايرين فيها مائة بقرة. أقول 
سای ام نص الراجل . و ان أنا 
مم وا 3 ولا Spall lg‏ هنال 
ساووا المرأة والراجل . خلاص تراضينا ودفعنا ليهم الديه. 


فرانسيس دينق: قبل ما غشي للدور السياسي على الستوی 


1. رئيسة اتحاد نساء السودان آنذاك. 

القومي وفي الحركة الوطنية نرجع لزمن أنت لسه شاب صغير بتاع 18 
سنة وقضيت كذا سنة بتلاحظ النظارة. هل أول ما مشکوك» خططت في 
ذهنك مسؤوليات النظارة دي هي شنو! وأنت عايز تعمل شنو في عهدك 
كناظرء وبالذات بعدما خلاص مسكت المسؤولية» هل عملت بنفسك 
تصور للمسؤولية دي واللا لقيتها راقدة ومرسومة حسب العوائد؟ 


بابو نمره والله ما عملت تصور لكن بعدما شالوا الوصي شعرت 
بمسئولية ثقيلة حلاص على GUST‏ . والله في الليل أصحى أقعد على حيلي 
زي ده... أقول أنا العاصرني على البلاوي دي شنو أنا ما أضرب نفسي 
رصاص وأرتاح من المسئولية دي لأني شعرت بيها كبيرة خلاص والله 
شعرت بيها كبيرة خلاص وأنا ما أهلا ليها في السن دي. وتضايقت منها 
جدا قلت أكتل رقبتي واستريح وبعدين الشي البرجعنى من المصيبة دي 
شنوء والدتي وحبوبتي أم أبوي ومربياني هي ووالدتي أنا ولدها الکبیر... 
dey‏ صغير» حسه أنا بموت وارتاح والجماعة دول ما حيتعبوا تعب شديد 
حلاص ... بعدين بتحمل التعب ده كله من أجلهم هم دول كمان أمشي 
أنوم . کم مرة بحاول انتحر لكن برجعوني هم . 


فرانسيس دينق: يا سلام تکلموا معاك Wy‏ ده تفكيرك أنت؟ 


بابو نمر: لا ده تفكيري براي . آفکر 3 الخطا الكبير ده. وبعدين 
بشفق علیهم وبرجع من الشی ده ما خايف من الوت. 

فرانسيس دينق: المسؤولية دي الكنت بتحس بيها بالضبط شنو؟ 


بابو ثمرء واه(" المسؤولية يعني حاجة كده الواحد... أنا كنت 
روحت مكة» بعدين لما مشينا عرفة شعرت بارتياح في نفسي من الله ما 
خلقني ما ضقته» عرست نسوان» والخيل مشن وراي في الجمعية الاف 
والنحاس بضرب وزعيم مسيرية» ما شعرت بحاجة حلوة زي يومي داك 
وأنا نازل من عرفه حاجة كده زي الواحد ما بقدر يكيفها. لكن المسؤولية 
دي ذاتهاء ما بقدر اكيف دي المسئولية الفلانية Wy‏ دي السئولية 
الفلانية. لکن احمل ده شعرت به قل جدا هذا ما بستطعیه عشان 
کده فکرت أرتاح منه بالانتحار. 


فرانسيس دینق : ومتی شعرت لأول مرة أنك خلاص أرتحت من 
المسؤولية دي وقادر عليها وما منرعج من أنك شاعر بالوزن التقیل ده ده 
بعد سنین واللا قريب» واحاصل شنو؟ 


بابو نمر: والله أول ما تزوجت شعرت بأني بقیت راجل . يعني تاني 
أصبح ما عندي هم باحصل UI‏ آنا كنت بتضایق منه ده. خلاص بقیت 
رجل زيي وزي الناس» احمل مسوولیتی. 


قرانسیس دیتق : لکن برصه هل الروجات والو coll‏ قول يعني 


1 في هذه اللحظة توقف بابو برهة. ثم ضحك... وتبع ذلك فترة تفکیر عمیق. ثم استخدم 
مثل ذهابه لعرفة توضيح ما يرمي إلية, كل ذلك يدل على مشاعر اطتحدت. 

النسوان القريبين ليك هل کانوا بيساعدوا في التفكير في المسئوليات 
ويشاركوك شيل الحموله دي ؟ 


بابو نمر النسوان ما بشارکني» لکن زي حبويي طبعاً من نسوان 
المهدية ووالدتي اللي هي مربياها حبوبتی ذاتها يوم خطبوها لوالدي كانت 
هي صغيرة كده.. فبتكلموا معاي كثير في المسائل الزي دي يعني کده 
والفلانیین يعنى كده كده يا فلان... لکن النسوان ما بتدخلن في حاجات 
زي دي . لکن والدتي وطبعا أعمامي من باب اولی وحبوبتي بتكلموا معاي . 
يعني القبيلة كده كده. حتى أن والدتي مرة شافت الشباب الكانوا معاي 
في البيت وربيتهم أنا وعلمتهم وزوجتهم وهكذا وبقوا من أكبر الأعداء... 
حتى والدتي قالت لي فلان أنت زمان ما قالوا الملاح أمضى من السلاح. 
وأم بغيته دي خاف مسخت اللح ما قال الملاح ده أمضى من السلاح. 
خاف أم بغيته السکر ده مسخ الملاح. الناس أنت ربيتهم وسويتهم وحسه 
بقوأ عدو وجعه واحده ما جاتهم. 


فراتسیس دينق؛ بعد المارسة للمسؤولية أيه الحاجات اللي بدت 
تظهر ليك كحاجات مهمه جدا بالنسبة للقيادة في القبيلة يعني الاعتبارات 
أو صفات القيادة اللى شعرت أنها مهمه جدا عشان تقوم بواجبك بصورة 
مقدرة وفعاله وناجحه شنو؟ 

وحضر وفاة والدي مسكني من يدي وقال لي تعال أنا يا عثمان بوصيك . 
يوم تبقى راجل سك شغلك في يدك ويوم يجنك القضايا كان جالك 
الكامل والفيراني أبقى مع الفيراني وما تبقى مع الکاملی. وكان جاك 
الفيراني والمزاغني أبقى مع المزاغني» وكان جاك المزاغني والعمراني أبقى 
مع العمراني يعني الزول الأبعد أنت خليك معاه في جانبه. فدي وصية 
مختار. فأنا من شعوري ومن كلامي وكده يعني ماسك الناحية دي وبدون 
e‏ 


فرانسيس ديتق: ده جانب مهم . 5 جانب ثاني 4 بنفس القدر من 
الأهمية يعنى وأنت مارس مسؤولياتك أيه الحاجات الشعرت بأنها نفعت 
وزي الشكلت مبادئ اشتغلت عليها؟ 


بابونمر: واللّه الأعراف اللي قلتها ليك دي زي سس والتعاون بينا 
وبين كبار رجال القبيلة أو القبائل برضه ساعدني كثير... هم يحترموني 
كثير وكذلك أنا ببادلهم نفس الاحترام وكلهم لي زي الأصدقاء... الناس 
الكبار والعمد والقدري والأصغر والأكبر مني وكده... يعني زي كلنا 
كأصدقاء زي ناس حرقاص زوي ناس ابو القاسم وزي ناس حماد غلو وزي 
ناس النعيم ا" كلهم أصدقاء . لكن ناس مهدي وإيدام وحامدين دول 
ناس كبار طبعا... أبهاتنا... فالتضامن بيناتنا هو اللى ساعدني في العمل . 


فرانسيس دينق: زمنكم يخيل لي كانت في عوامل كثيره Ke‏ تعلب 

دور في ترسيخ القوة أو السلطة... عندك الحكومة هنا... البوليس والجيش 
والقوة الحكومية كلها وراك... عندك برضو صلاتك مع القبيلة وعندك 
المنفعة البلقوها الناس منك سواء مادية أو روحية أو كده... ويعني لو 
قسمت الاثنين ديل في أشياء... أو يعني الاحترام الناتع من الخوف OY‏ 
cal‏ وراك حكومة والاحترام الناتم من الحاجات الثانية سواء كرم أو لطف 
الحديث أو عدالة بين الناس في زمنكم تفتكر الأهم كان شنو؟ 

بابو نمر aly‏ السؤال ده ممكن يجيب عليه غيري لکن آنا مكن 
أجاوبك . الاحترام اللي أنا لاقيه من القبيلة مش علشان co gall‏ وأنا وراي 
الحكومة» لا التعاون اللي ذكرته وحسن العاملة والمجاملة بيني وبين 
القبيلة والعدالة بينهم حتى أن الواحد فيهم بضرب مثل بقول إذا كان أنا 
جيت قدام بابو كان ضبحنی خلاص gle‏ لي . يعني بشعر أنه بيجد عدالة 
فالاحترام ده أنا لاقيه من حسن المعاملة مع الأهل في كل الأشياء. 

فرانسيس دينق: طيب ممكن ندخل في السياسه شويه ونشوف دورك 
في أيام الأحزاب؟ 


بابونمر: إذا في دور! 


فرانسیس دينق: خالص. طبعا في دور ولا زال في دور وحنجي 

بابونمر: يعني من البداية! 

فرانسيس دينق؛ نعم لأنه حقو القصة دي نحن عايزين لو طبعت 
كتاب عن الحديث ده ple‏ البقرأ الكتاب ده يمسك هذا الزعيم بابو غر 
ما كان صغيره وعارسته لنظارته ودخوله في السياسه الوطنية» ومع السلطة». 
وبكون زي عارفك وكده. لمن يقرأ زي كأنه عايش معاك الفترة دي gud‏ 
دلوقت. عايزك من هذا المنطلق تدخل فى الحاجات الثانية براك كده لغاية 
ما تحمل المرحلة القريب من المرحله اللى أحنا فيها دي . 

اي و لعا yi‏ السياسة ما بدت... الفتشین ZN‏ طبعا 
كانوا موجودین ... وهم ديل ناس كمدرسين بالنسبة لينا... فقام المجلس 
الاستشاري... الحكومة الانجليزية قررت تشرك السودانيين. طبعا الطبقة 
المتعلمة دي بتطالب بأنه لازم يكون ليهم اشتراك في الحكم و... و... 
إلى آخره فالإنجليز مسكوا الأدنى» قالوا نعمل مجلس استشاري لشمال 
السودان. فأولا عملوا مجالس الدیریات ونحن جینا ab‏ بانتخابات على 
مرحلتین ... مش مباشرة طوالی کدی... مرحلتین بواسطة الجالس. 


الخرطوم. Ul‏ كنت ضمن الثلاثة اللى آختاروهم أعضاء لجلس المديرية 
یحیی آحمد عمر بتاع الجوامعة» وخلیل عکاشة للتجار وأناء الثلاثة 
آختارونا مجلس الديرية وجینا في الجلس الاستثاري لشمال السودان. 

الأجندة بعملها مكتب السكرتير الأداريء والمناقشة كلها بتكون 
في حدود الأجندة ما تقدر تمشى جاي ولا تمشي جاي» الخطة مرسومة 
فخشينا في المسألة دي وبنتكلم عن مديرياتنا هناك. وبعدين في الآخر 
السيد عبد الرحمن كان عنده سياسته تجاه الحكومة وانشاء الجلس 
الاستشاري. 


الاتحادين» الناس بسمّوهم الأشقاءء الزمن داك معاهم الأحرار 
وياتو وياتو... رفضوا دول متعاوين مع المصريين. نحن هنا ناس السيد عبد 
الرحمن متهمين إننا متعاونين مع الاجلیز. نحن بنقول عاوزين السودان 
للسودانیین» والاجلیز من الناحية دي موافقين على المبداً. والسيد عبد 
الرحمن ماشي معاهم. فيكون في مجلس استشاري وبعد ياخد أربع مان 
تكون في جمعية تشريعية» بعد الأربع سنين يكون في اقتراح لحكم ذاتي» 
حتة بعدين الاستقلال. 

فدخلنا المجلس الاستشاري على أساس أن الاستقلال جاي على 
مراحل. الاتحادين رفضواء السيد عبد الرحمن قال ليهم يا أخوانا إذا كان 
pple‏ من زول مائة جنيه وما بتقدر تاخدها منه بالقوة» لكن قال ليك آدي 
عشر جنيه» أمسك العشرة جنيه.. ترفضها؟ وما بتقدر تشيل الباقي؟ 
أحسن تشيل العشرة جنيه دي . أولاء بتكون أعتراف بحقوقك وثاني مرة 
بنقصن بدل مايه يكون الباقى تسعين. فما دام ما بتقدر تشيلهم کلهم. 
فأحسن تشيل ده وقشي للأمام . يبقى لينا قوة ويثبّت لينا حقنا ويساعدنا. 

وعلى الأساس ده دخلنا اا جمعية ۱ 


نحن القيقة... زي السید عبد الرحمن؛ نحن ght‏ وعلی 
الوظفین اللى هنا من ناحية الحكومة وكده» خشینا الجلس الاستشاري. 
عدینا فيه أربع سنين» بعدهم کونوا لجنتين» ES‏ تشوف اشتراك السودانین 
بشکل آوسع في الحكومة الحلية وفي الركزية. یکون يعني في مجلس وزراء 
وللا حاجة زي دي. فاللجان دي جابت توصیاتها ودرست. 


ونحن كان في افتتاح الجلس الاستشاري الحاكم العام والسادة 
الاثنين السید على والسید عبد الرحمن بحضروا الافتتاح ویطلعوا... 
سير جميس روبرتسون الوقت داك مسك منصب السکرتیر الااداري بعد 
نيوبولد» وبرأس الجلس فمن ضمن خطابه الافتتاحى» الحاكم العام قال 
السودان إن شاء الله بعد عشرین سنة ياخد الحكم الذاتي. آنا ذاتي وال 
ضحکت من قلبي قلت يعني بعد عشرین سنة نکون آحرار زي الاإنجليز 
ديل ... في الحقيقة أخدنا الاستقلال بعد عشرة سنين» يعني العشرین سنة 
نقصت النص. 

بعدين بعد اللجان دي وصت. بقت في جمعية تشريعية تضم 
الشمال والجنوب... حتى الإنجليز معترضين أن الجنوبين ما عندهم 
مستوى يخشوا الجلس وكدي كدي كدي. أنا قمت قلت ليهم آنا بعرف 
الجنوبين ديل أكثر من كثير من الجماعة دول. فهم ناسنا ونحن دايا 

بنجتمع في اجتماعات. والشيء البعرفو عنهم. cally‏ ولو لا بنختلف في 
اللغةء والله أحسن من كتيرين منناء ناس فاهمين جدا جدا. 

فغایتی الجمعية التشريعية جمعت السودان شماله وجنوبه Lal‏ 
استمرینا کمان ثلائة سنين» آربعة سنين» بعدین بقینا في الحكم الذاتي» 
وفي يوم جینا للحکم الذاتي بقت شویه في مشكلة؛ الاقتراح ده مضیناه 
ونحن كنا ستة وتسعین» مضیناه کم وسبعین» بعدین الصرین والاجلیز 
کانوا في مصر عندهم نقاش عن مسألة الجلاء عن السویس وکده... 
زي تقاربوا شویه. بعد ما ناس جمال ديل ما مسکوا ونجیب. بعدین ده 
الکلام الاخیر اللي نحن سمعناه من ناس السید عبد الرحمن الاجلیز 
يعني دایرین یتنکروا ba‏ هناك الصریین قالوا للانجلیز نتم بتبحثوا معنا 
وإنجليزكم في السودان عايزين يدوا السودان الحكم الذاتي؟ نتفاوض 
معاكم على أيه؟ جات تعليمات هنا عشان ULL‏ دي يتقلوها شویه 
الناس LEI‏ الكانوا متفقين معانا على اقتراح الحكم الذاتي تنكرواء بقوا 
ضدناء OLS‏ نحن خلاص المشوار ده تميناه» تاني أبينا ما نرجع.. من كم 
وسبعين» لمن بقينا تسعة وتلاتین. 

يوم بقينا في التصويت الناس المعارضين كانوا ثمانية وثلاثين ونحن 
المؤيدين كنا تسعة وثلاثين... لو في واحد نفر دخل كان هم بقوا تسعة 
وتلاتين ونحن المؤيدين تسعة وتلاتين ويسقط الاقتراح. واليوم نکون في 
حالة غير الحالة اللي نحن فيها دي» ويقولوا السودان رفض الحكم الذاتي 


67 


لکن الزول نحن مسکناه, خليناه بره قفلناه في أوضه؛ هو مرق بره ونحن 
مرقنا 8% ومسکناه» ارين كان ضرب عشان التصویت. نحن شیاه 
علی بال ما فکاه وجاء الباب قفل. هو يضرب الباب حوالي دقيقة» لکن 
تاني ما خش. صوتنا تسعة وثلائین قصاد ثمانية وثلاثين. 


NP‏ الزول ده منو» ومنو الکانو | معا ؟ 


بابو نمر: الزول ده خلوه اسه. بعدين الاقتراح فاز بصوت واحد. 
فالسكرتير الإداري قال لعبد الله خليل زعيم الجمعية أنا ما برفع الاقتراح 
ده لأنه ضعيف ولأن أغلبية السودانيين ما عاوزين الحكم الذاتي» وفي جزء 
كبير من السودانيين بره ما دخلوا معاكم» وأنتم الجوه فزتم بصوت واحد. 
أنا ما برفعه. 


عبد الله خليل قال ليه كويس جدا أنت ما ترفعه لکن نحن 
برضه استفدنا لأنه أخواننا QUI‏ أبوا يخشوا معانا رفضوا يصدقوكم 
وقالوا أنتم الإنجليز ما بتوفوا العهود» ونحن صدقناكم وخالفنا الواقع. 
نحن دلوقت بنرجغ وننضم كلنا كتله واحدة على أساس أنكم ما 
عندكم عهد وما عندكم وفاء وبعدين أنتم اللى عايزنه سووه» عبد الله 
خليل قام مرق منو فات. 

أهاء شكا عبد الله خليل للسيد عبد الرحمن قال ليه عبد الله خليل 


1. ابن وخليفة العمدة حرقاص الذي سبق أن ذكره بابو. 

شتم الاإمبراطورية كلها حتى الملكةء وبعدين السيد عبد الرحمن قال ليه 
بكره تجي تفطر معاي وأنا بجيب عبد الله هناء وجاب عبد الله والسيد 
الصدیق والسید محمد وفطروا 3 السرايا والسکرتیر الااداري معأهم ... 
السید يحكي لينا الكلام ده... بعد ما فطروا السید فتح الکلام ده قال 
أنت يا عبد الله يعني ما ليك Ge‏ تقول کلام زي ده. لکن أنت يا سير 
جميس الاقتراح ده أنت قلت ما بترفعه لأنه ضعيف . نحن لما قبلنا ودخلنا 
أنت ما أديت اعتبار للناس البره. قلت دي أغلبية» pal‏ السودان اللى هم 
في الجمعية التشريعية» ودول السودانيين اللى أنت قلت أغلبية صوتوا 
بالشكل ده الأغلبية ما عندها يعنى شى محدد يجب أن تكون کده... 
ارفع الاقتراح ده لدولتي الحكم الثنائي خلیهم پر فصوه هم ... ونحن هنا 
وأنتم نکون عامرین» لکن لمن ترفضوا هناء یکون خلاف بیننا ودا الشي 
اللى آنا ما دایره أرفعه خلیهم برفضوه هم. 

وخلاص قال لعبد الله سك السیر جمیس تتعافوا معاه» عافاهم 
ورفعوا الاقتراح ووافقوا على مسألة الحكم الذاتي. 
بعدين استمرت الجمعية التشريعية» قضينا فيها أربعة سنين» والاتحاديين 
قالوا لن ندخلها ولو جاءت مبرأة من كل عيب» ودخلنا نحن فيها. 


69 


وبعدين» بعد الجمعية التشريعية» حتى بقت الفاوضات. السيد عبد 
الله الفاضل الله يرحمه عنده صديق واحد اسمه يحيى نور كان مصري 
بتاع الاقتصاد هنا في Ola gud!‏ فأتفق معه واتصل بنجيب الهلالى . جیب 
الهلالي كان رئيس الحكومة المصرية» يعني رئيس الوزراء. نجيب كتب 
جواب وجابو للسيد عبد الرحمن قال أنا plo‏ ترسل لي وفد عشان 
نشوف وجهة نظركم في الجفوة البيناتنا دي شنو ونوريكم نحن وجهة 
نظرناء فالسيد من هنا قوم وفد فيه خمسة:؛ الشنقيطي عبد الرحمن علي 
cab‏ والسيد عبد الله إبراهيم أحمدء وقال أنتم مشايخ العرب انتخبوا 
واحدء المشايخ انتخبوني أناء بقينا خمسة. 


سنة 1952 مشينا مصرء هناك تفاوضنا معهم. قدر ما حاولونا عشان 
نحن نعترف بالتاج الرمزي... وأدونا ورقة نكتب فيها العاوزينه AS‏ 
ويمضوه لينا ويرفعوا منه صورة EW‏ التحدة هناك في أمريكا. قلنا ليهم 
لا. والله أنتم عارفين نحن ما جينا مفوضين من السودان كله. جينا مثل 
الأمة والاستقلالیین ما عندنا تفويض عشان نقول ليكم كلام زي ده. 
وبكل أسف الديمقراطية هنا مش موجودة يعني نحن نديكم انطباعات 
زي دي وبكره اللك يقول آنا حليت مجلس الوزراء وجيبوا وزارة ASW‏ 
يبقى نحن كسبنا شنو؟ غايتو» على كل حال» وجهة نظركم نوديها هناك 
للاستقلاليين» وهم كمان أنتم عرفتم وجهة نظرناء ويمكن تكون فيها 
مفاوضة ثانية» فجينا هناء تدارسوا المسألة وقام وفد تاني والوفد التاني 

ونحن هنا غايتو دقشونا السيد فلان والسيد فلان... حلاص 
وتبعناهم. وكان قبيل ما هم السادة» السياسة دي نحن ذاتنا ناس بره 
ما بندخلهاء في جلابة اللا بتاع السيد علي دخلواء وناس السيد عبد 
الرحمن دخلوا ونحن كمان معاهم. والسيد بابو والسيد إبراهيم والسيد 
فلان والسيد بوث والسيد ستانس لاوس» وغايتوا ملينا في السيادة» قبيل 
السيادة دي من غير السيد علي والسيد عبد الرحمن ما في سيدء كلنا 


سوونا سادة» في زول يرفض يسموه سيد؟ 


فرانسيس دينق: ونظرة الناس في القبيلة للنشاطات دي كلها مثلا 
عند أهلنا هناك وأنت أهو متحرك للخرطوم ولمصر وبعدين كمان مشيت 
للتتويج في لندن ناس فاهمين السياسة على المستوى ده Wy‏ أنت فريد 
وسط الناس دول ؟ 


للمكلة هناك بابو بنقض وإبراهيم بمشطء قلت ليهم والله ده شرف كبير 


فرانسيس دینق. أسه آنت من القلائل اللى شافوا التغييرات 
الحصلت كلهاء من الزمن اللی آنتم ماسکین الأمن والاستقرار في النطقة 

وبینم القبائل» والتغیرات اللی جات مع الثورةء تقييمك لدور النظار زمان 
واحصل دلوقت ودورهم اللي كان يجب أن یکون حتی في الوقت pL‏ 
تقييمك یکون شنو ؟ 


بابو نمر: والله سؤلت کثیرا في الموضوع ده وما بحب أتكلم فیه 
لكن بتكلم معاك شویه. ليه؟ OV‏ شهادتی شويه مطعونة لأني آنا من 
رجال الادارة الأهلية» الحكومة ذاتها لو لا اعترافها السنة دي أنا ما كنت 
بتکلم في مؤتمر الصلح في كادقلي. الحكومة من ضمن الأوراق اللي جات 
هناك أنه في فراغ لغیاب الادارة الأهلية» فمعناه هم ذاتهم شعروا على أنه 
بغياب الاإدارة الأهلية 3 فراغ ! ایو ۵... والفراغ ده بشوفوا الطريقة اللي 
o gle‏ بيهاء بالإدارة الأهلية بنظامها داك أو بنظام تاني أو أي جهاز آخر. 


لكن الفراغ ده ترك لا في ضرايب بتندفع ولا في استقرار ولا في 
أمن في البلد. ولا في أي حاجة» يعني الواطة كلها. اي ايك ده 
أصبح موجود» نحن كان Lal,‏ النظار الوجودین زي ما مغلا سنة 1968 
خلال مؤتمر زعماء العشائر في الخرطوم أنا قلت لهم الإدارة الأهلية زي 
قلم الرصاص بقرشين» ده قلم باركر بعشرة جنيه» لكن العبرة بالوضوع 
البكتبوء يعني البتكبو الباركر بعشرة جنيه قلم الرصاص بکتبو فنحن 
الادارة الأهلية رخیص ويجري اللازم» يعني الاإدارة الأهلية دي أذا كان 
الحكومة فقدتها تكون فقدت حاجة كبيرة جداً جداً. 

ونحن بنفتكر الحكومة تطور الادارة الأهلية» وإذا كان الناس 
الوجودین ما مرغوب فيهم أسألوا القبيلة. الا مرغوب فيه القبيلة تشيلو 
يجيبوا زول مرغوب فیه. لكن الجهاز ده... ما بندافع عن نفسناء بندافع 
عن آن الجهاز ده لغاية دلوقت في حاجة ليه! ما في OAM‏ يعني استنفذ 
أغراضه» لکن في الریف برّه رحاله هو لم يزل ليه ضرورة ومصیبته إنه 
جابوا ناس قالوا یدرسوا الادارة الأهلية ما بعرفوا عنها حاجة ولا شافوها 
ولا شافوا آهلها. 


فرانسیس دينق: سوال شخصي آخیر يعني بحکوا لي اخواني عن 
الأيام الأخيرة لوالدنا دینق ماجوك وأنه من الاشیاء اللي أثرت فيه وجایز 
تکون ساعدت في وفاته خوفه من أن النظارة حتنشال من الدینکا ذاتهم 
وزي في تصوره» حسب تقییم الاولاده حیاته كانت مربوطة dale Sl‏ 
لدرجة أن حياته كانت مربوطة بتصریف الزعامة دي حتی أن أحساسه أنه 
حيكون شخص بلا سلطة ده أثر في نفسه كثيراء فقالوا في أيامه الأخيرة 
كان بيسأل كتير هل النظارة حتنشال؟ وكان رد الناس البقولوا أنها 
OSs.‏ كان دايا بزعجه كتير وبحب يسمع من الناس البيقولوا ده ما 
حيحصل» طيب أنت شاهدت التغيير وعشت فيه واشتغلت في مؤسسات 
الثورة لكن أحساسك بينك وبين نفسك لمن تفكر وتتذكر الفترة اللى 
كنت زعيم فيها وكل المسؤوليات المارستها وكده» وراحت النظارة» شعورك 
الشخصي كيف 3 التغييرات دي؟ 

بايو ped‏ أيوه والله أنت قلت فهمت من أخوانك النقطة دي» هو 
تفكيره النظارة بتروح منه هو واللا النظارة في السودان كله حتروح؟ 


فرانسيس دينق: في السودان يعنى كانت بدت تروح في الشمال 
ومتحركة على الجنوب فكان زي متخوف أنه القصة دي جاياه. 

بابو دمر: co gil‏ قال الثل Dyes‏ كان زيئوه. راسك بله» يعني الموس 
ماشه عليك. فطبعا الادارة الأهلية أنحنا ما شبينا لقينا جدودنا وأبهاتنا 
عندهم الزعامات دي وکده. كنا بنفتكر انه النظارات دي لو شالوها مننا 
والله ما قادرين نحيا کیف. يعني نبقى زي شنو؟ نظارة بقت ما في» نبقى 
وزي ناس الشارع دول واللا كيف ؟ يعني ما عارفين» لكن بعد شوية شالوا 
النظارة» بقينا زي الطفل البتعلم المشي» الطفل أول ما يقوم ما بقوم» بسك 
العنقريب ويلفه» وبعد شويه بفك العنقريب» وتك تك يمشي؟ يعني والف 
ونحنة والفناء لغاية ما أسه جربنا طق طق طق . 
اختاروا جدودنا واختاروا أبهاتناء واختارونا نحن لزعامتهم وظنهم فينا خير 
والشي اللى نحن بنعرفه أنه جدودنا وأبهاتنا ما خيبوا ظنهم في اختيارهم 
ليهم» وكذلك نحن . 

إلا أن الحكومة دلوقت شالت الجهاز ذاته ما شالته القبيلة» القبيلة 
ما شالت مننا حاحة ولغاية دلوقت القبيلة عاوزه الجهاز ده. لكن الحكومة 

شالت الجهاز كله. فنحن ما عندها عداء شخصي ليناء لكن النظام ذاته 
أصبح ما بتمشى مع النظام الجديد cos‏ النظام الحالي البسووه الوزراء... 
ده الوزير الكبير ده بلم عليه She‏ عمال وكدى كدي نهارهم يتموه معاه.. 
قال الوزير عنده اجتماع... لا کلامهی بفهموه ولا كلامهم بنفع معاه. 
بلموا وبفروا بلا شيء ده من احاجات دي ذاتها للى عطلت الواطة. زمان 
الحاكم بعرف الشغل ده cle‏ بیعمله» لکن اسه کان تعرف صاح تفتح 
الکتب متل ده... لا إلا تجيب اللجنة وتشوفوا معاه قالوا صاح صاح» قالوا 
مو صاح مو صاح. 


یحیی حرقاص: عارف يا دکتور آنا بتذ کر أنه عقد Fhe‏ في بابنوسة 
بين الرزیقات والدینکا حجيرء وکان المؤتمر كبير جدا؛ من وزراء الأقاليم 
حضره سبعة وزراء با فيم واحد كان اسمه نتال الواك وحضره زعماء 
الدینکا الكبارء بتاع رمبيك . 


المؤتمر تم الاختیار على عشرة أو حمسطاشر. كان يرأسهم عمي الناظر بابو 
فدول كانوا Ad‏ وساطةء وفعلا هذا المؤتمر بيوريك أن فراغ الإدارة الأهلية 
شعر بع حتى السلاطين في الأقليم الجنوبي. 


sol .1‏ رجال المسيرية الذين عاشوا وتاجروا في جنوب السودان, ولذلك فهو على قدر كبير من 
المعرفة بشخصيات جنوب السودان. 

طبعا خسارة كبيرة جدا قريب للسبعمائة من ماشيه لدجاج لشنو... 
فكانت أول بداية الداولات آنا بتذكر ناظر حجير بدأ قال أنا كقائد أنا 
موسى مادبو بقى ما فيش وتوه في المسيرية» بابو فر ما فيش والدينكا هناك 
دينق كوال بقى ما فیش» عرب ما عندهم زول ... ولذلك ... دی كلام ... 
آنا ما بتكلم عن ناظر ود ناظر آنا بتكم عني أنا لأني كنت بخاطب بابو غر 
وديئق ماجوك . 


عثمان علي بشير: ده مش كان Gus‏ لوال ؟ 

يحيى حرقاص: بالضبط Guo‏ كوال... قال لو دخلت أي حاجة 
على دينق ماجوك كان بحمیها... بكرة بعد بكرة بتجيني» بابو نفس القدر, 
إبراهيم موسى بنفس القدرء لكن مما شالوا الإدارة الأهلية وصفوها العرب 
بقوا بدود رؤوس . 

عثمان علي بشير: هو قال العرب أصبحوا بقر بدون راعي. 

يحيى حرقاص: بالضبط قال ليه يالسيد الوزی العرب الليلة ماشين 
بقر بدون راعی» ولذلك نقترح أنو الا دارة الأهلية يجب أن تعاد بالنسبة 
للقبایل الرعويةء WY‏ هی أهم من کل حاجة؛ فعلا كان كل السلاطین 
بتاعين الأقليم بنفس القدر. 

آخر اقتراح كان تم اختيار العم بابو وسلموه دور حساس جدا في 
المؤتمرء وفعلا كان هو المرجع بين الدينكا حجير والرزیقات وكان لاقتراحاته 
وتوجيهاته الخلاصة في نجاح المؤتمر لغاية الأولاد والبنوت الشالوهم 
الرزيقات رجعوهم تاني» فعلا كان هو الوجه Ob‏ الشيء ده وده بتعمل 
بالطريقة دي» أنا شخصیا كنت في المؤتر ده. رجعنا وراه ولا جينا قابلنا 
السلاطينء قالوا لينا انتو المسيرية ما عندكم رأس... الرزيقات ما عندهم 
قيادة بنفس القدر بيي» ما فيش دلوقتي قيادة فلذلك الناس المجاورنكم 
بعد كده إلا يتعبواء يتعبوا تعب بس قلنا ليهم ليه؟ قالوا أنتو ما عندكم 
قيادة تمشوا ساكت زي البقرة الرایحات. 

المسألة دي بالنسبة للإداة الأهلية والله عملت تأثير وشلت الحكم 
ذاته» الليلة أنا بقول ليك بأمانة يعني في مشاكل داخل المجلس» يجيبوا 
لينا الضباط خريجي الجامعات» نحن ما عندنا شك بالنسبة للتعليم 
بتاعهم ON‏ بدا ما عندهم أي فكرة على أن الرعاة دول بالنسبة للنظار 
ده تخصص. يعني أنا متأكد الليلة الناظر بابو في المسيرية» كان جاء أي 
مسيري بقول ليه أنت ود فلان الفلانی ودي حاجة أنا شاهدتها فوقه 
بنفس القدر الدينكاء فدي صفة يعني آنا بذ كر مرّة كان جانا زول هنا من 
أولاد عمران شغال عامل cla‏ الناظر بابو قال ليه أنت من القبيلة الفلانية , 
ونسبة من جد لي جدء وده OV‏ الناس دول عايش معاهم ووجوده معهم 
وتواضعه واحترامه وتداخله مع القايل. وكذلك مع العموديات ذاتهاه 

يعنى تسأله عن أي عمودية ينسبها ليك ... يعنى المسألة لو انتهت .. ليه 
الادارة الأهلية دي شالوهاء نحن مشينا عميانين» والجفوة دي بتزید. 


وبالنسبة للرعاة أخذت طبع غريب.. يعني الناس ما يلمهم إلا 
السخن. إلا الحارة» النفوس اتكابرت وما فيش زول بنصح زول» ولو 
تكلمت يقولوا ليك كذا وكذا. لكن وأكثر من كده الواحد بشعر أن 
الادارة الأهلية نظام بتاع ديمقراطية. بعد جعفر محمد علي بخيت عمل 
انتخابات الشمولية. الناظر بابو اخد أمكن أكبر عدد من الاصوات أنا 
ذاتی شاهد ده. فمسألة الادارة الأهلية... طبعا نحن ما بنکلم الرئیس 
النمیری نقول ليه لا... ON‏ هو لو صاح بشعر بتمام بالشاکل بتاعتنا 
دي» كان اداها اعتبار إذا كان کوال موجود هناك والناظر بابو هناء كان 
الشاکل انتهت. أنا متأکد جدا. 

فرانسیس دینق: تأكيد لكلامك عن ph‏ کثیر من الوزراء في 
الجنوب قالوا لي يعني دور عمي الناظر بابو في المؤتمر ده... وآرجع لكلامك 
القبیل فیما یختص بالنصيحة اللي ذکرها عمي الناظر بابو... نصيحة 
صدیق والده» أن تأخذ Latte‏ موقف الزول البعید منك فقالوا J‏ إنه فعلا 
لو لا موقفك لكان من الصعوبة أن یتفق الرزیقات والدینکا. 


بابونمر: حتی إن واحد یوم قمنا قال لي aly‏ أنت ده السیح؛ آنت 


المسيح . 

۳ درنق مجوك.. الجار الصديق 


التسجيل ده ومافي لزوم أنا أدخل تاني في كل التفاصیل. وندخل في 
الأسئلة عن دينق ماجوك وزي ما عارفین معرفتکم بترجع لأيام كا كنتم 
صغار. لذلك الواحد بتوقع منك الكلام الكثير وكل ما كانت في تفاصيل 
برضه يكون کویس.. افتكر Se‏ تخلی ده طلما قبل كده سجلنا لبعض 
وقلت لي الكلام ده كله. عکن تورينا الناسبة اللى قابلت فيها دينق مجوك 
لأول مرق والظروف ذاتها كانت کیف ؟ 


بابو نمر: cally‏ دینق Serle‏ ده كان صبي .. و OWS‏ 3 الدقادق بره 
ومعاه دینق آبوت وأخوانه بيونق ابو فلج وهم آخوان أشقاء انا واروب 
قدر بعض مولدين في سنة واحدة اروب أبو فلج أصغر من بیونق وأخواته 
ناس اين وابول وأوار ديل أنا بعرفهم دينق ماجوك كان في الدقدق ملاقاتنا 
كانت ضعيفةء ما دايا لإننا لا نحن العرب نبي في البحر هناء هم بيقطعوا 
الجرف بمشوا جهة بارليل بیغادی والقابلات دي ما بتم إلا إذا هو جاء 

أبيي لناس آبوه» لكن كان صبى ام هو لابس لباس الدينكا.. يعني العاج 
بتاع السن والحاجات السلوك البعملوها في اليد دي يعني طبعا منكسي 
لابس لكن يعني المعرفة سنة 1923 هو جاء عندنا في فريقنا في اللو دي 
أول مره أنا شفته فيها آتاري كان بين آبونا الناظر كوال ووالدي غر تفاهم 
ودینق ماجوك كان عاوز يتزوج وبعدين آبوي قال ليه يا BW‏ کوال دینق 
دا ولدي لما يجي انت أديني خبر عشان أنا أدفع بقر في الزواج ده عشان 
بعدين زوجته لا تجيب الأولاد والبنات ويتزوجوا أولادي يكونوا شركاء 
فوق المال بتاع الزواج بتاعهم الكلام ده بيناتم أنا سمعته في الآخر لكن 
Gus‏ ماجوك لما جاء ساق البقر سنة 1923 نحن كنا مصيفين في اللو جاء 
راكب جواده ومعاه أربع خمسة صبيان شايلين حرابهم الناس قالوا ده 
Gur‏ ماجوك ودا کوال ده Gus‏ ماجوك وده كوال» ودي اول نرة أنا شفته 
فيها وبعدين الناس الكبار قاموا مسكوا اجخواد ونزلوهم وجابوا العنقريب 
ختوه جنب والدناء وقعدوا يتونسوا دينق ماجوك من زمان بيعرف عربي 
لکن عربيه ما كثير» كان بيسمع AST‏ ما يتكلم كلام العرب بعدين في 
العصر هو ومعاه والدنا والجماعه المعاه دول مشوا نزلوا في الرهد تحت في 
الرقبة في اللو مشوا محل البقر هناك بعدين والدنا عزل ليهم بقر زي 
خمسة ستة ما عارف عددهم بالضبط ساقوهن وراحوا ساقوا البقر لزواج 
الره دي dal‏ مره أنا شفت فيها Guo‏ ماجوك شفته كده ساكت بدون ما 


یعرف انا وین . 

فرانسيس ديتق: جميل جدا. تيجة Ded‏ لاون دي او حتى 
قبل المقابلة» في حاحات كده سمعتها are‏ آدتك انطباع أو فكره عن دینق 
مجوك ده كزول وانسان كان زي شنو؟ يعنى كان عندك أي انطباعات 


زه ؟ 


بابونمره أ.. آي بسمع من الناس إن كوال أروب عنده ولدين.. ده 
Ger‏ ابوت» وده Gur‏ مجوك في الصبيان والجماعة ديلاك ما مذ کورین .. 
ناس أروب وبيونق والور ماكير دول كلهم عيال صغار وفي عيال كوال 
وقت الحكام بجوا في ابيي» وبجوا هناك في الجلس, الاثنين دول دینق 
ماجوك ودينق ابوت بيحضروا وبعدين بعد وفاة والدنا أنا احتكيت بدینق 
ماجوك بعد والدنا ما توفى أنا بقيت رئيس» دينق في العمر أكبر مني لكن 
بقينا أصدقاء في الصيف يجيني في محل مصيفي هناك كان في اللو وكان 
في النقوك وكان في النقارة يجيني بناسه معاه بنقعد تلاته يوم أربعة يوم 
خمسة يوم وبیرجع» في الوقت داك كان الناظر كوال ودینق ما كان ناظر». 
لكن اسمه طلع دينق مجوك ودینق مجوك وهو بيحترم القبيلة كلهاء 
والقبيلة كلها بحبها وبتحبه قأصبح هو ماشي قدام دينق ابوت وإن كان 
في الكجور بتاع الدينكا إن دینق ابوت هو صاحب الحق حسب الكجور.. 
بعدين فى نقطة.. أبونا كوال وأبونا ماجاك بقولوا إن الرئاسة دي بتاعت 
دینق ابوت لأنه أمه هي المرأة الكبيرة لكن نحن محبتنا لدینق ماجوك 
وعلمنا لصلاحيته خلتنا نبحث عشان ما نخلي تكون في رئاسة بدون 

آساس.. بحثنا حتى عرفنا إن المرأة أم Guo‏ مجوك كانت أول واحدة 
خطبت لكوال» ولكن في البداية رفضت الزواج من كوال.. وبعد ما 
رفضت الزواج شالوا كل البقر رجعوهم ما عدا بقرة واحدة خلوها قاعدة 
عند أن المرأة. 


ومشوا ساقوا البقر في أم Guo‏ ابوت وتزوج أم دینق ابوت فبقت 
أم دینق ابوت دي المرأة الكبيرة.. لكن على حسب الكجور بتاعهم المرأة 
أم دينق مجوك ما مطلقة OY‏ الصداق قاعد .. فالبقرة الواحده اللى خلوها 
دي هي دي الصداق الباري.. دي قاعدة» الحبل ما انقطع عشان كده 
نحن عرفناء ورسلنا جبنا حفور وجفور أكد لينا الحقيقة دی آنا ورحمه 
الفريع بعدين LLG‏ المفتش ووريناه على أن دینق ماجوك زعيم حقيقي» 
والحربه لازم تكون عنده لأنه أمه تم زواجها في الأول وبعد ما رفضت 
شالوا البقر.. لكن البقره الواحدة اللى خلوها دي هي الصداق الأول 
وموجوده.. بعدين في الاخر لما تاني رضت كوال تم البقر وتزوجها ومشوا 
شالوها وجابوها فهو زعيم بحق لأن أمه هي الكبيرة. 
فرانسيس دینق: عکن توصف لينا الظروف اللى كنت بتفابل Geo‏ 
مجوك فیها؟ أو اللی سمعت عنه فیها؟ يعني أي ظروف كانت تجمعکم أو 
البتخليك تسمع عنه.. آنت الحقيقة بدیت قبیل تتکلم لا مشوا البحر كان 
بيجيك بعد ما بقیت ناظر. ۱ 

بایونمر: بقينا أصدقاءء وأنا في الحقيقة بينى وبينه معاهدة خوة قسم. 

فرانسيس دینق : فكرة القسم دي جات کف ؟ 

بابو نمر. عشان هو راجل أخوي. وكمان عشان بعرف الاشاعة 
هناك ان أبونا كوال بفضل Guo‏ ابوت للنظارت وان الاشاعة بتقول دینق 


ابوت» دینق ابوت» وعشان هو ple‏ یکسبنی أكون بجانبه عشان كده 
عملنا العاهدة.. الخوه. 


فرانسيس ديدق : المبادرة منكم ولا 2 زول كبير جاء ونصحكم؟ 


بابونمر: لا مافي زول كبير جاء انا وهو لما نقعد بجيني نتونس كده 
وبعدين الناس لا يتعشواء والناس يفروا أنا وهو مرات نقعد لغاية الساعة 
اطناشر بالليل بنتونس يقعد معاي تلاته أربعه يوم وبعدين يمشي .. أنا نا 
أمشي أبيي هناك برضه نفس الشيء هو OLS‏ بيجيني في الدقدق بره 
بيجيني نقعد خمسه یوم» سته يوم مع بعص نتونس. 

بابو نمر. أغلب ونستنا بدور عن الرئاسة الناظر كوال بقى راجل 
كبير وعجوز وتقريبا الأوامر بتاعت الحكومة يعنى ما بنفذها مية بالمية ونحن 
عاوزین دینق ماجوك وقلنا يعني زي ناس الخرطوم بیقو لوا فلان بلمعوه.. 
بلمعوه عشان یبقی کده کده ونحن بنلمع فيه للیوم اللي نحن دايرنه فیه .. 

حتى إن مجاك بيجيني هو مع الناظر بيقول لي يا فلان دينق مجوك ده. 
الشغل ده كا حقو يا ولدي. الكلام ده خليه الشغل ده ما حقو» ده حق 
Guo‏ أبوت AW‏ ما أنا أقول برضه يا الناظر ده ولدك انت.. وإذا كان بقى 
عند دینق آبوت أو دینی ماجوك cil‏ ما Ol pa‏ حاحه واسه ما حصل 
شيء ولغاية ما بعدین JIS‏ كان مرص وخلاص زحینا وعندما یذ کر اسم 
دینی ماجوك كان الناظر كوال بيقول ده مأ تذكروا أسمه. بتاع العرب» 
bb‏ الا کل يعني زول كري لما العرب يجو بيضبح ليهم وبيكرمهم» ودينق 
أبوت ما بدور العرب كلو كلو. 


سمعت شىء عن طفولة Gus‏ مجوك لما كان صغير ولحدي ما كبر؟ كنت 
بتسمع شيء عنه يعنى كولد كانت أخلاقه TAS‏ 

بابو نمر. حسب السمع.. هو أصله ایا له و ed le‏ 
دینقی ماجوك وماجوك دي تسمیتنا؛ لکن بیسموه دینق ماجو .. وماجو ده 
كان otic‏ كلب صغير مربيه لما يشرب اللن بيدي onl‏ ده للکلب» بقی 
الکلب ري آخوه سموه دیتق ماجو.. من صغير کده عنده ميزات بتاعت 
زعامه من قام يعني بیحترم وبیکرم الناس و کده. 


1. بینما ماجو لقب عند الدینکا ماریق إلا أن العرب والدینکا في الجنوب حولوا هذا الاسم 
إلى ماجوك وهو اسم مدح مبني على لون ثور الابن الأكبر من الزوجة الأولى» وهذا اللون كان 
بستحقه Gus‏ آبوت GS‏ مجرد التسمية أعطت دینق ماجوك صفة الابن الأكبر. 

فرانسیس دیتق: كنت بتسمع شىء طبعاء ولو إنك تكلمت عن 
الوضوع دهء ON‏ هل نی تفاصیل OS‏ تقولها عن العلاقات بين دینق 
ماجوك وآبوه کوال آروب ودینق آبوت ما هم صغار الحقيقة انت تکلمت 
3 الموضوع ده عن مسألة النظاره و کده.. لکن هل في آي تفاصیل زيادة 
تقدر تقولها عن علاقة دینق ماجوك مع أبوه ما هو كان شاب لحدي ما 
عملوا منافسات في النظاره وكده. وعلاقتهم مع دینق أبوت ذاتها كعلاقة 
شخصية بتاعت أخوان أو بتاعت ناس متنافسين؟ 

بابو نمر: والله علاقته مع أخوه Guo‏ أبوت ما ظهر حاجة عدائية 
شخصية بالمره لآخر لحظة وبرضه ما سمعنا أبوه اتكلم معه كلام غير لائق 
في الموضوع ده بالمرة يعني عايشين كويس كل زول ماشي بفهمه. 

فرانسيس دينق: يعني المنافسة ظهرت في الآخر بعد ما کبروا؟ 

بابونمر: بعد ما كبروا جينق gl‏ أبوه الناظر كوال شافوا انه دینق 
ماجوك أصبح يعني معانا نحن حالة واحدة والمفتشين نا يجوا دايا يجلسوا 
معنا نحن وهو وشافوا دینق أبوت واقف بعيد شوية فهم خشوا الزول ده 
إذا كان كوال بقى مافي» الزول ده يستلم الكرسي والرئاسة وما ظهر منهم 
كلام شين لكن مجاك والناظر ذاته آبونا الكبير كوال بيجوني وبيقولوا 
یا فلان الکلام ده شنو؟ يا od‏ الشغل ده ما حق دینق ماجوك ده 
حق دینق أبوت وانت تسوي کلام زي ده؟ الکلام ده کلام العرب لکن 

كلامنا نحن الشغل ده حسب العوائد بتاعتنا.. وادا كان انت خليت 
العوائد بتاعتنا والله ده بيجيب خراب للبلد وإذا كان تمسك دینق ماجوك 
غير العوائد. والله ده بیخرب البلد ده كان كلامهم 


بس علاقة بينك وبين دینق ماجوك وخوه و صد اقة فعندما كانوا بيقولوا 
الکلام ده هل فصدهم يعني انت تلمع 3 دینی ماجوك SUI,‏ فصد هم 
توقف الصداقة البينك وبين دینق ماجوك بالضبط احصل شنو اللی 
خلاهم يقولوا خلی ده لأنه ساکت كنت صديق Go‏ ماجوك ؟ 


بابو نمر: أيوه أنا صديق لدينق ماجوك ودائما يعني الناس كلهم 
بيفتكروا يعني فلان صديقه دینق ماجوك والمفتشين الإنجليز دائما يقدروا 
كلام فلان.. وما دام دينق ماجوك انطبق معاه هو حيشيل النظاره. 

فرانسيس دينق: الشيء اللى ناس کانوا بينتقدوا دینق ماجوك فيه 
ويكادوا يكونوا أجمعوا في نقدهم لدينق كان موضوع الزواج فماذا كان 
موقف العرب وموقفك انت بالذات كصديق ليه في مسألة الزواج؟ 

بابو نمر؛ والله مسألة الزواج ديء Leb‏ حسب العوائد بتاعتهم: 
مافيش تعداد للنسوان الواحد يتزوج حسب استطاعته المادية وصحته 
لكن نحن بنشوف إنه هو تعدى الحد المعقول يعني أنا ما حسبتهن لكن 
بيقولوا أكثر من مائتین مرأة فكل الناس بیقولوا والله دينق ماجوك ده شنو 

مسألة النسوان الكتار ديل؟ وديل بيعيشن كيف وكانت الجزية بتاعت 
الدينكا ما بتجي كلها وبيقولوا الجزية دي لازم دينق محصلها ومعيش بيها 
النسوان ديل لأنهن كتار بيأكلن شنو وماهيته كانت قليلة؟ فلازم يعني 
الطلبة دي ما بتجي كلها ويكون هو تصرف فيها لصا حة والكلام ده لا أنا 
جاهرت بيه ولا الحكام الموجودين جاهروا بيه لكن كلام تهم بره. 


فرانسیس دینق: لکن aul‏ ما تكلمتم عن قصة الزواج ده عندما 
شعرت إنه تجاوز الحد العقول؟ ما تکلمتم في المسألة دي أبدا انت ودینق 
ماجوك ؟ 

بابونمر: aly‏ بدا لأنه ما حبیت اتدخل في السائل اللي زي دي 
حتی هو ذاته» نا وهو بنتونس, قال لي يا فلان انت شيخ كبير وتتزوج 
آربع نسوان بس عشان شنو؟ ليه ما تتزوج زیادة؟ قلت ليه والله زي ما 
انتم تتزوجوا بدون تعداد. نحن برضه عندنا ote‏ محدد بأربعه الواحد 
ما بقدر بزید عليهن مکن یتزوج أقل لکن مش آکتر بعدین قال لي ما 
تعمل استئناف للسید عبد الرحمن عشان يزيدك؟ قلت ليه السید عبد 
الرحمن رقبتة ذاتها ما بيقدر يزيدها لأنه ده فانون بتاع الدين بتاعنا. 

فرانسيس دینق: في الحقيقة انت تكلمت في مسألة الزواج ده» وقلت 
كان بيخلي الناس يتهموه إنه عنده شبه فساد. وربا كان بيستغل أموال 
الدولة لعيشة العائلة وكده يعني هل كان في ناس بيحسوا بنفس الشيء؟ 


87 


صحيح انت قلت ما ذكرتم حاجة في الموضوع ده. 
لكن رأسك كبير ما كنت صغیر.. ولا جبنا سيرة الزواج والأولاد و کده.. 
انت ذاتك قلت لي يا عم فلان نحن ذاتنا بنشوف أبوي في الستقبل 
حيضيعنا في حرج لأنه راح يخلى ذرية كبيرة» والذرية الكبيرة دي محل 
ما مشي تلقى أولاد وبنات من دینق ماجوك ونحن ما مکن نقدر سك 
ونعیش العدد ده كله العيشة اللی نحن بنرضاها لعایلتنا.. فنکون کده زي 


فرانسیس دینق: ده الحاصل لينا دلوقتی بالضبط في حواري مع 
الدینکا وحتی مع العرب طرحت السوال الخاص بوضوع النساء وکلهم 
قالوا Guo‏ ماجوك ما كان بسيء لأموال الدولة» ورا كان ده عبارة عن 
مجاملة لي آنا کابن لدینق ماجوك.. عشان کده كنت بسألهم سؤال 
آخر.. يعنى مصدر ماله كان شنو؟ وهل كان لدیه مصادر بخلاف دخله 
العروف الواحد یقدر يشير ليها ویقول إنها عکن تجيب ليه دخل معقول 
یعیش العایلة؟ يعني مصادر شرعية كان مكن تجیب دخل معقول یعیش 
العايلة؟ الدینکا کانوا دايا پردوا على مسألة الزواج باعتباره کاستثمار 
يعني عندما تتزوج والمرأة تنجب بنات» البنات ديل لمن یتزوجن بدخلن 
بقر من الزواج» وانت OLS‏ تکون عندك صلات واسعة مع الناس نابعة 

من الزواج.. وأي بت قريبة لزوجتك لمن تتزوج برضك بتشترك في بقر 
الزواج .. يكون عندك نصيب في بقر الزواج .. قالوا العلاقات الكثيرة دي 
ساعدت دينق ماجوك في توسيع دخله» وبالذات لأنه bb‏ فأي حق ليه 
ومن أي قرابة الناس كانوا يستعجلوا يجيبوه ليه تفتكر ده كان يعمي دخل 
محترم بالنسبة لاحتياجاته؟ 


بابو نمرء والله» الحقيقة يعني الدينكا يفتكروا إن الزواج بال 
كتير يجيب البنات.. والبنات يجيين المال.. أنا SL‏ أخحت الناظر دینق 
ماجوك .. اللي كان آخدها واحد من البنقو.. آبول .. أنا قلت ليها يا أبول. 
وکان عمي رحمه الفريع» قلت ليها الزول المن بنقو ده قال بدفع ستين 
بقرة» أنا بدفع سبعين وأتزوجك ضحكت وقالت لي أنت ماك أخويء كان 
إنت تزوجتني Guo‏ ما بشيل منك مال يبقى انت ودینق ما لقيتوا مال 
أحسن آنا أتزوج الزول ده هشان انت ودینق تجیبوا نسوان اخرات» لكن 
لمن انت تتزوجني دینق ما بشيل منك مال . 

فرانسیس دينق: طيب فى سوال LASS‏ فيه تقریبا.. كلنوا بيقولوا 
إن دينق ماجوك كان قريب للعرب كتير وبيقولوا العرب» وبالذات انت 
ساهمت في قصة إنه بقى ناظر ممكن توضع لينا بصورة أعمق» انت وضحت 
لينا كيف إن صداقتکم كانت تلميع لدينق ماجوك هشان يبقى ناظر لکن 
مکن تورينا تفاصيل زيادة عن دور العرب. وبالذات دورك في إن دینق 
ماجوك بقى bb‏ في الاخر؟ 

بابو نمر أيوه» كنت أنا وكل العرب الموالين للدينكا هناك أولاد 
كامل ومزاعنة- بنشعر على أن Guo‏ ماجوك انسان کرم يعني لا يجو 
هناك كان انسان بيحترمهم وبيكرمهم وبتفاهم معاهم 3 أي موضوع .. 
حتى أنا بتذكر يوم داك في واحدين من ابيور والكلابنة ادسوا عصر على 
جيهة فضل ail‏ هناك .. أنا كنت مافي جاء دینق للمكان ولا جاء قال ليهم 
يا كلابنة النظاره بي هنا والرجالة بي هنا تمسكوهم الاثنين VSO)‏ شيلوا 
واحدة وواحدة خلوها يا أمسكوا النظاره وخلوا الرجالةء ويا أمسكوا 
الرجالة والنظاره خلوها لكن تبقى النظاره عندكم والرجالة عندكم ده 
ما صاح.. انبسطوا Le‏ من كلامه ده وقالوا نخلی الرجالة بس بس كفانا 
النظاره فهو الحقيقة لا بقى ناظرء ظننا فيه لقيناه والله» نحن هناك أي زول 
يجى في المحكمة قدام Guo‏ ماجوك ما يكون عندنا أي شك إنه بيطلع 
مظلوم من قدامه يعني بديه الحق تمام ده شيء يعني نحن متأكدين ما 
بلقوه من دينق أبوت ولا حيلقوه من من ناس دينق أكنون Wy‏ حكاية 
من النوع ده.. لکن Gus‏ ماجوك نحن مطمتنین لأهلنا البيجوا قدامه. 


فرانسیس دینق : أيه الصفات اللى كانت بارزة في دینی ماجوك سواء 
کرجل أو کانسان أو کناظر؟ al‏ الشیء اللی كان بارز في شخصيتة؟ 


1. لتکون زعيماً قبلیاً عليك أن تکون رجل سلام وإقناع ولیس برجل حربي وعنف leg‏ أن زعیم 
السيرية من الكلابنةء فقد كان Guo Gly‏ ماجوك انهم يجب أن یبدوا ما یتماشی مع صفة 
الرعامة. 

بابونمر: والله دینق عنده صفات الزعيم Vol‏ عادي وکرم وما بخاف 
الحق إذا كان زول ما مثلا ما كويس يكلمه وأنا في البحر هنا لمن يكون في 
أي حاجة واللا كده بين الناس» أنا برسل ليه وهو ذاته بیحیی‌ني وأنا وهو 
شي سوا للمشكلة بتاع العرب دي عشان نحلها والعرب بيقبلوا كلامه 
يعني محترم جدا عند العرب أنا باخده معي للمشاكل بتاعت العرب 
عشان نحلها.. كان جاء في الجلد هناك برضه في أي مشكلة ولا عندي 
أي غرض» أنا وهو بنركب سوا فوق الخيل وبنمر ناخد سبعة یوم تمانية يوم 
في القبيلة بره بخيمتنا مع الناس أي مشكلة أو أي حاجة يعني بحلها معنا 
بكل أمانة 

فرانسيس دينق: بيقولوا الناس إن وجود الدينكا نقوك النهار ده في 
الشمال أساسا سببه دينق ماجوك يعني لعلاقته مع العرب هل عندك أي 
معلومات عن نظرة Gu‏ ماجوك للجنوب واحتمال انضمامه للجنون؟ 

بابو نمر والله طبعاء ا حالة بتاعت الدینکا نقوك اللى هم ماریق» 
والمسيرية الحمر بالذات علاقة قبلي انا وقباله هو وقبل أبوي وقبل جده 
آبهاتنا جو لقوا العلاقة دي موجودة ونحن جینا لقیناها موجودة وبتذ کر أنا 
في مؤتمر كادوقلي لمن أنا بتکلم مع أولادناء بقول لیهم تعالوا؛ آنتم اسه ليك 
انت- أبهاتنا خلو لينا بيت ظليل ودخلنا فيه لکن كان في ضي متل ده 
أنتم تعلمتم تسدوه Wy‏ تشتتوا البيت تشلعوه فوقنا؟ انتم أولادنا اللي 
اتعلمتم» نحن دايرين كان في خلل تسدوه ليناء لأن البيت ظليل بنوه 


01 


جدودنا وبنوه أبهاتنا ونحن لقيناه وقعدنا فوقه فالعلاقة قديمة بعدين حالتي 
أنا ودینق ماجوك يعني معاي ail‏ حالتنا واحده وبعدين دي خلت 
العرب والدينكا ارتبطوا زيادة بعدين في الأخر الجماعة المفتشين الانکلیز 
عايزين يمهدوا لفصل الجنوب فقالوا لدينق يعني أحسن تمشي الجنوب» 
والناس ديل أهلكم وناسكم وحالكم...و...و... ولغتكم واحدة وجنسكم 
واحد وكلام زي ده وهو ما كان رضيان الكلام ده قالوا ليه تقوم مع العمد 
بتاعك وتمشي واو تشوف المشألة دي وتشوف الناس هناك عايشين كيف» 
مستر آوین كان الدیر هناك .. مشوا من هنا بعربية آدوهم لفه هناك في 
ققريال» وأظنهم مشوا أويل و واو جو مقتنعین على إن حالتهم اللي هن 
فيها دي ما موجودة هناك هم هنا يعنى في حالة أحسن مما جوا والله شافوا 
على هناك قالوا يا على مبروك مبروك مبروك.. يعني نحن خلاص اقتنعنا 
إن مصلحتنا في معيشتنا هنا البلد ديك نحن ما بندورها كلو كلو فدینق 
كان معنا ماية بالاية ما عنده أي شىء لكن اللي يبقى أخيرا..الأولاد 
يعني دخلوا في التمرد.. فالمسألة دي طبعا CH‏ حي ظهري وحي بطني لا 
بقدر بقول الأولاد مرقوا من يدي» ولا بقدر بقيضهم ولا كده غايتو المشألة 
لفك یه ما ذا دا فحن مگیم أن الط دوفن tus‏ ماح لد 
الربط ده والمحبة الشديدة دی بين العرب والدينكا نقوك نقول سببها الخوه 


بيني وبين دینق ماجوك 


فرانسيس دينق: قبل سؤالنا الأخير» في سؤال بقول لو قارنت دینق 


02 


ماجوك مع الزعماء بتاعين الجنوب والزعماء بتاعين الشمال» يعني من 
ناحية الشخصية ودورها کزعیم مقارنتك بهم بتكون كيف؟ 


بابو نمر: Guo‏ ماجوك من زعماء الدينكاء بين زعماء الجنوب اللي 
من قصادنا هناك من جهة النوير ومن جهة الروينق ومن جهة التوج ومن 
جهة حجير.. يعني بالمقارنة الفرق كبير جدا جدا يعني دينق ماجوك زعيم 
تمام يعني مش زي الجماعة دول نحن ail‏ بنعتبر Guo‏ ماجوك في زعماء 
العرب هنا من الممتازين مش كعامة النظار بتاع القبايل بتاع العرب. 

فرانسيس دينق: أين بالضبط سمعت أخبار وفاة Gus‏ ماجوك 
ووفاته في تقييمك عملت شنو بالنسبة للدينكا وبالنسبة لعلاقات الدينكا 
مع العرب؟ 


بابونمر: والله أنا كنت في الدلنج ونازلين في الاستراحة وأنا عارف 
وبالمعاش من أهلنا الحوازمة-» جانا كده بعد الفطور في الاستراحة وقال لينا 
الطيارة القبيل شفتوها دي يعنى أنا سمعت في الاذاعة إن PUI‏ دینق 
ماجوك توفي وشالوه بالطیارة مودنو بلده هناك .. يا سلام .. قلنا و الله دي 
خسارة كبيرة ودي يعنى حلقة رابطة المسيرية والدينكا وانقطعت.. والحلقة 
دي دلوقت انقطعت الباب ده بتاع المحنة دي» لمن Gus‏ ماجوك بقى 

دي عندهم gl gl‏ زي روح دینق ماجوك .. ودلوقتي هم حيلقوا الحرية 
وينطلقوا والبلد حتكون ما كويسة يعني نحن في تصورنا الحكاية دي يوم 
جانا ابر GY‏ كان واقف في طريقهم . 


فرانسيس دینق: أثناء ما انت بتتكلم زي خطر في ذهنى سوّال. إيه 
اللی خلى Guo‏ ماجوك يكون فريد في وسط الدينكاء سواء الماريق أو 
بالمقارنة بالدينكا بتاعين الجنون؟ 


بابونمر: واه هو ما قام شاب في الدقدق بيختلف عن بقية الدينكا 
وتقديره للناس.. من في الدقدق.. وبعدين جاء في المقابلات مع والد. 
بنتقابل في أبيى هنا وكان شخصية ظاهرة ولغاية ما بعدين شخصيتة دي 
خلتنا نحن بقينا في جانبه وربنا أداه الرئاسة دي . 


فرانسیس دينق: كان عندي سؤال بالنسبة إلى الدينكا في عهد 
دینی ماجوك لکن باين ما هنا في السوال ده وهو مقارنة بين دینق ماجوك 
وكوال أروب» يعنى انت عرفتهم الاثنين إذا قارنتهن أيه الصفات الممكن 
تتكلم عنها بالنسبة ليهم الآثنين؟ 

بابونمر: aly‏ الاتنين بالنسبة لقبيلة ام الاثنين يعني ما عندهم 
حاجة الانسان يزمهم بيهاء كوال آروب ذاته بحب العرب وبيقول أنا 
حمراي وأنا في الحمر كاملي من أولاد كامل لما يجي المعرضء في المعرض 
البوارق معروفة أولاد كامل اللى فيهم النظاره البيرق بتاع الناظر عنده 

عمده أولاد كامل» وبعدهم الزاغنة» وبعدهم بيرق المنامة» وبيرق العدال» 
وبعدين بيرق الفلايتة فكان لما الناظر كوال يجي هو وجماعته الكبار ناس 
دينق الحكومة دول» وناس أكنون» والجماعة ناس كور آلور الجماعة ديل 
بيجوا راكبين خيل والبقية الشباب دول ماشين تحت.. كان بمشي بين 
الفيارين وأولاد كامل يعني cline‏ أقرب لينا نحن أولاد كامل من الفيارين 
كمان OY‏ في الطابور ده كان الفيارين بعد أولاد كامل طوالي» لكن لمن 
كوال يجي بكون هو غره اتنين لأولاد كامل» ويخلي الفيارين وراه. 

فرانسیس دیتق: لکن برضه لا تجي تقارنهم» كوال ودینق. بالنسبة 
لقيادة الدینکا وکزعماء للدینکا كيف تکون مقارنتك لهم؟ 

بابو نمر: والله کوال کزعیم للدينكاء ودینق ماجوك کزعیم للدینکاه 
حسب نظريتي bl‏ دینق ماجوك في حاجة تخص الدینکا والعرب يعني 
ما ميل على الدینکا أكتر من العرب. كلهم قد تلقاها في الناظر کوال ما 
بتلقاها في دینق ماجوك ولذلك نحن مطمئنین CV‏ حاجة تجي قدام دینق 
ماجوك ونحن Sle‏ ما ببحصل ظلم لعربي 


الإنجليز... القيد الحریری 


فرانسيس دينق: طيب يا عمى الناظرء زي ما قلت ليك يوم Slo‏ 
الغرض من التسجيلات دي وضع كتاب عن الإنكليز طبعا في كتب كتيرة 
جدا كتبت عن الإنجليز» GN‏ كلها بتوري جوانب عن السياسة العامة.. 
والسياسة المتبعة في الكتب لكن الناحية الإنسانية» يعني ناس بيمثلوا 
ثقافات مختلفة» وبيئة مختلفة» بيجوا بتلاقوا مع السودانيين» البحصل 
بالضبط من ناحية العلاقات الانسانيةء ومعرفة الناس ده إنكليزي مختلف 
عن السودانيی وده سوداني مختلف عن الاانکليزي يعني الطريقة بتاعت 
الشغل مع بعض» ومعرفة بعض. والجوانب الانسانية عندي أسئلة كتيرة» 
سؤالي الأول قبل ما تقابل أول إنكليزي في حياتك كنت سمعت شنو عن 
الإنكليز وأفكارك عنهم كانت كيف؟ 


بابو نمر: ally‏ قبل ما أشوف الانکلین وأنا صغير ناسنا الكبار كانوا 
يقولون للإنكليز الترك. التركاي cle‏ والتركاي مشی. عشان قبل المهدية 

الحكام كانوا أتراك. العرب كانوا بفتكروا الإنكليز ذاتهم ترك.. الانکلیز 
ما كانوا بحبو كلمة الترك كان واحد قال لواحد إنكليزي انت ترکای» 
الإنكليزي يقول لا أنا إنكليزي مش تركي.. كحكام أنا بسمع إنه الناس 
بخافوا منهم بيقولوا بسجنوا الناس وهکذا ده الشيء اللي أنا بسمعوا في 
ضميري .. والناس يقولوا المفتش ده حاكم وبيسجن الناس وناس يعني 
صعبين و کده. 

فرانسیس دينق: بناء على الکلام اللى سمعته شعورك عنهم كان 
شنو وهل کانوا بالنسبة ليك إنسانيين واللا بطالين» كان شعورك نحوهم 


شنو؟ 


يايو ped‏ + والله قبل ما أقابلهم وبحسب ما سمعت عنهم» كنت 
بخاف منهم يعنى الجدود يحكوا عن الترك وحكمهم يعني كان قاسي 
جدا.. أنا كنت متصور حكم الإنكليزي زي حكم الترك داكما قايل إنه ده 
نوع تاني ولذلك كنت بعتبرهم قساة زي ديلك اللى قبل المهدية. 

فرانسيس دينق: من هو أول إنجليزي قابلته في حياتك وأيه الظروف 
اللى قابلته فيها؟ 

بابو نمر: أيوه في يوم تعييني ناظر قبل كده ما كان عندي بيهم صلة 
أنا كنت في المدرسة وبشوف المفتشين غادي غادي.. كانوا مع والدي ما 
كان عندي pales‏ صلة ولا بجي بجانبهم كان المفتش في أبيي اسمه مستر 

كروفورد.. كان بيعتبرني زي ولده بالنسبة لخدمات والدي وصداقته معه 
ده شعوري أنا يعنى بيعطف على كده وبشوفني زي ولده.. نسيت حاجة.. 
شفت كروفورد ده قبل النظاره.. في سنة 1923 وهو ماشی في المرور جاء 
في طريقنا والدي سمع بيه ومشى یلاقیه. تعاقبوا هو جاء العصر في الفريق 
وأنا صغير كده عمري اطناشر سنة وللا كده.. والمفتش جاء قمت مشيت 
قابلته.. حبوبتي أم أبوي عجوز كبيرة ساقتني ومشينا قابلناه ودوا العناقريب 
وجابوا المويه وقعدوه.. وبعدين لمن أنا مشيت أسلم علیه عندنا في العاده 
الواحد يسلم على الزول الكبير في ضهر يده وفي كتفه.. أنا سلمت عليه في 
يده لا سلمت عليه حبوبتي قالت لي هي ده مو Noel‏ کبیر تسلم عليه كده 
ما تدنقري؟ قال ليها لاء لا نحن الراجل يسلم على الزول في يده ما بسلم 
عليه كده.. دي أول مره أقابل فيها إنكليزي والكلام اللي دار يا هو ده. 


انکلیزی بالنسبة اليك؟ 


بابو نمر: كان مستر بریدن مفتش البقاره. کردفان کان Lalla‏ فیها 
ثلاث مفتشین.. الباشمفتش في النهود ومعاه الفتش التالت.. والفتش 
التاني في آبوزبد» ده بتاع البقاره بعد ما غادر مستر کروفورد جاء مستر بریدن 
آنا كنت ولد صغير لکن كان بيقدرني» يعني شخصية ليها مستقبل وکده 
يعني ما يعتبرني ولد ساکت مستر بریدن قضی أيامه وفات وهو AST‏ زول 


1 لفظ احترام للکبار. 

احتكيت بيه بعدين مستر روبرتسون ومستر هندرسن وموريسون مستر 
بريدن جاء قبل مستر هندرسن ومستر موريسون ده مات في الخرطوم .. 
روبرتسون كان باشمفتش كردفان وكان بيجينا کثیر ولي بيه صلة قوية. 

فرانسيس دينق: تعريفك للعلامة القوية يعني شنو؟ لما تقول کانوا 
قريبين» واكتر ناس يقدروك وانت شعورك نحوهم عميق وكداء ايه طبيعة 
العلاقة بيناتكم؟ 

بابو نمر طبيعة العمل BLS‏ الفتش الانجليزي لمن يجي أول 
زول كان يقابله اللي هو الناظر إذا كان عنده أي حاجة by‏ أي شيء 
يشأل الناظرء وأنا بعتقد على حسب تجاربهم- يعني تقديرهم جاي حسب 
اعتقادي- إني أنا ما بکذب عليهم» ولذلك كلامي داعا مقدر عندهم. 


بابو نمر؛ مستر بريدن لا کان معانا ما كان متزوج» ومستر هندرسن 
تروح في eV‏ مستر موریسون ما ONS‏ متزوج» مستر روبرتسون متزوج. 

فرانسیس دينق؛ الحقيقة قصدي من السژال ده عشان لو كان 
متزوجین إلى أي مدی كان شعور نسوانهم» هل کانوا مندمجین في الجتمع 
السوداني ومتمشین مع الوضع ولاغرببين؟ 


بابو دمر: نسوانهم والله کویسات جدا جدا يعني لمن يجن بره عندنا 

3 ۳۳ يمشبن الفریق و البيوت» یشوفوا ال ولاد بات نت ويتونسن 
5 غريبة من er)‏ 


فراتسیس دینق: في جزء من سوال ما متأکد أسأله كيف» ومتعلق 
بالنسوان وهو سؤال حساس كيف كان شعور السودانیین بالنسبة 
للاجلیزیات کنسوان وهل كان بیختلف من شعورهم بالنسبة للنسوان 
السودانیات؟ 


بابو نمر والله أنا ما عارف شعور الناس كلها آنا بشعر على آنهن 
نسوان لکن في معاملتهم کده الواحد ما يشك على إنه في آنوئة لکن 
الزول ما بنظر لیهم زي ما بنظر للسودانية وكده آنا ما بنظر لیهن کده يعني 
الواحد لا يشوف امرأة سودانية يعني بنظر ليها نظرة.. أنا شخصيا ما بنظر 
ليهن النظرة دي آبدا لأنهم ذاته» يعني السائل دي ليها حاجات.. يعني 
العیون والقلوب لیهن حاجات بدلوا اللسان TL‏ دي ما موجودة مثلا 
فیهن لکن موجودة مثلا في غیرهن. 

فرانسیس دینق: و الله تعبیر جمیل تخلصت من سوال صعب 
خلاص هل شعرت Ob‏ شعورك نحو الاجلیز تغیر كلما عرفتهم کویس؟ 
يعني من أول مقابلتك لیهم ورور الزمن هل شعرت بتغییر في اتجاهك 
نحوهم واتجاههم نحوك ونحو السودانیین؟ 

بابو نمر: والله المفتشين القدام كان سلوكهم مع الناس ومعاملتهم 
مع الناس شديدة خلاص لكن المفتشين الأخيرين دول نقول ما عزلوهم 
تعزل مثل الأولين دیلاك الأونيين الظاهر بعزلوهم عزل وآحر شيء أظنهم 
ما قعدوا يعزلوا.. تكتفي كده والزول التانی يفسر. 

فرانسيس دينق: هل تتذكر أي أمثلة لأشياء معينة حصلت بممكن 
تضرب بيها المثل للعلاقات بين السودانيين والإنجليز إذا كانت حاجات 
كويسة أو حاجات بطالة» يعني لو في أي حاجة حصلت تدل على طبيعة 
العلاقات سواء كانت حسنه أو العكس؟ 


بابونمر: مستر جيمس لن أول نقلوه جابوه لينا من النيل الابیض 
كان مشهور إنه رجل شديد أول ما جاء في المجلد أنا طبعا كرئيس قابلته 
ونزلناه في الاستراحة وجبنا المويه وقعدنا نتونس كان أول كلام بيني وبينه 
قال لي انت تفتکر احسن المفتش يبقى شديد واللا يبقى مسكين شوية؟ 
أنا بقول ليه المفتش أحسن يبقى مسكين شوية ما يبقى شديد قال ليه؟ 
قلت لية هو مفتش إنجليزي ويبقى شديد.. الناس ذاتهم بخافوا منه.. أي 
و احد نسأله بخاف ما بديك الحقيقة وبيحاول يتخلص منك ويفوت وانت 
لازم OS‏ بارد كفاية جدا کونه مفتش انكليزي لکن یبقی حار الناس 
ببقوا ما صادقین» بیکذبوا قال لی والناظر؟ قلت ليه لازم یبقی شدید قال 
لية؟ قلت ليه عشان الناس بیعرفوه آمه فلانة وأبوه فلان ما بدوه التقدیر 

ده لکن لمن Gis‏ شديد بيعمل لنفسه مركز عشان يقدر يشي عمله 
ضحك.. أول كلمة قالها نا شديد الناس البيحملونى قليل قلت ليه الله 
يجعلنا منهم دي أول كلمة قالها لي . 
الناس.. كانوا دايا بيفرزوا بين الناس» يعني مثلا هل بيقارنوا بين العرب 
البقاره والجلابه ويقولوا النظار الحمر كدا كدا والدينكا كدا كدا؟ 
واللا أسياد؟ 
بابو نمر: ail‏ شعوري أناء هم حكام وأسياد لكن السيادة بتاعتهم 
ناعمة ما خشنة يعنى الواحد ما بيشعرك على ail‏ هو سيد لكن انت براك 
بتعرف وضعه شنو وهم ما بينظروا ليك كأسياد هم كحكام وكموجهين هم 
فرانسیس دینق : ده يقودنا للسؤال. “كنت بتحس إن الاجلیز هم 
حکام وکده هل كنت بتحس بانهم بیسیطروا علیکم او بیوجهوکم اي 


توجیه؟ 


بابو sped‏ لا الشی * اللی أنا بشعر بيه هم مسألة أنهم حكام وأسياد ده 

شعور الانسان نفسه لكن هم معاملتهم كحكام وموجهين وهم ذاتهم الواحد 
ادا وجهك بو Nee‏ بلباقة ومش بعنف زي كأنك انسان ما بتفهم واللا كده. 
بابو ثمر: واللّه الحماية دي الواحد يقول يعنى كأنه في حاجة.. 
الحماية دي أنا ما شايف في حاجة جايانا وهم يحمونا منها لكن إذا كان في 
آي عدو جايى من بره السودان طبعا ده واجبهم هم بيحموا الامبراطورية 
مش نحن لکن Ble‏ عدو. 
فرانسيس دينق: طيب الخير في وجودهم كان شنو؟ 
عندهم علاقة ومعاملة أحسن ما يكون الواحد ما بزعل من معاملتهم لكن 
زول يعنى كمستعمر وجاء دخل عليك بالقوة» المسألة دي أي انسان ما 
بتشفیها لکن کمعاملة الواحد ما بیشعر إن الناس دول بطالین ابدا. 
فرانسيس ديدق : is‏ شعرت لأول مره إن الإنكليز golem‏ | 
الخارج بره بنقول الإنجليز دول ناس بس تراهم قاعدين يمرقوا في خمسطاشر 
سنة Wy‏ بعد ماية سنة.. نحن ما مفكرين في سنين معدودة يغادورا فيها 

غايتو ناس قاعدين حکام وترى نحن ناس قاعدين لکن عندما قامت 
الحركة السياسية. وأول مره قام المجلس الاستشاري في الأربعينيات 
الواحد شعر على إنه أصبح الجراد في البخسة قعد يتحرك الجراد كله من 
البخسة حي وتوا شعر بالحركة كله قعد بيجي مارق رأسه وبيدخل هنا.. 
Ui‏ كنت عضوا في المجلس الاستشاري وكنت عضوا في الجمعية التشريعية 
وفي جلسة الجلس الاستشاري في قصر الحاكم العام- القصر الجمهوري 
اسه- بعدين بتذكر الحاكم العام قال في خطاب الافتتاح أن السودان بعد 
عشرين سنة مكن ياخد الاستقلال آنا ضحكت بدون ما أشعر وشعرت 
بارتياح.. على ail‏ بعد عشرين سنة بس زي ما قلت قبيل ما كنت مفكر 
إن الانکلیز بعد عشرين أو Ble‏ سنة يطلعوا لكن ما دام بعد عشرين سنة 
نبقى أحرار زيهم كدف أن ع ا 


فرانسيس دينق: الحقيقة برضه السؤال التانی ده يشمل نفس 
موضوع الحركة السياسية. ممكن تدينا فكرة عن الحركة السياسية أو 
الحركة الوطنية ورأيك فيها لا قامت» وأول مرة تجربتك الشخصية مع 
الحركة الاستقلالية؟ 

بابونمر: الحركة الاستقلالية أول ما قامت آنا كنت عضو في مجلس 
المديرية. والمديريات كانت كلها عندها أعضاءء وكان المجلس الاستشاري 
لشمال السودان بعدين 3 مجالس المديريات» كل مجلس انتخب تلاته 
من أعضائه لیکونوا أعضاء في الجلس الاستشاري. فکنا في الجلس 

الاستشاري هنا. بعدين والحركة السياسية قايمة الأحزان ما كانت كثيرة. 
كان الأشقاء بزعامة أزهري» وحزب الأمة بزعامة السيد عبد الرحمن 
ورئاسة السيد الصديق. الحركة قامت لاستقلال السودان. وكل طرف 
بيشوف طريقه ده أصح لاستقلال البلد. نحن في حزب الأمة بنشوف 
أن الطريق اللى ماشين فيه مع الإنكليزء يعني بخطوات, ناخد استقلالنا 
بالتقسیط شویه شویه ده آضمن ما دام الإنكليز عندهم القوة ونحن ما 
قادرین نلزمهم. هم قاعدین في رجولنا نتزلهم ونرمیهم غادي کیف؟ لکن 
نزحف ليه شویه شویه من خلقء أنا بجزه. كل ما تحرك آنا بجر حلقي... 
يعني خلاص خلقي لمن آنا جبدته أنا مکن آقوم. لکن كان قاعد فوقه 
وقمت بشرطه. لأنه قوي ما بقدر أقوم بيه لکن ما دام بزح شويه شويه Ul‏ 
بخلى بالي لغاية ما أجر في خلقي شويه شويه. ونحن بنعتقد الطريق بتاعنا 
با لمۇسسات دي . 


الإنجليز قالوا مجلس استشاری ياخد تلاتة سنين. بعدين جمعية 
تشريعية تاخد تلاتة سنين. بعدها يكون في حكم ذاتي. وبعد كده يكون 
الاستقلال لو الأمور مشت طبيعية وكده. ونحن ناس حزب الأمة بنشوف 
الطريق ده أسلم وأضمن الطرف الثانی نحن لا نتهمهم. أنا تهنا با 
بتهمهم کخونه. لا آنا بقول هم بيفتكروا أن الطريق بتاعهم هو أصح... 
المصريين» ده حسب تعبيرهم- المصريين ضعيفين. فإذا كان حقك مسكه 
الضعيف مکن تجره منه» لكن الناس الانكليز دول أقوياء. حقنا ما بنقدر 

نجره منهم. التعابير دي نحن بنسمعها من الأشقاء. لكن أنا ما بقول هم ما 
مخلصين إن السودان يستقل ... لكن بطريقتهم الماشين بيها نحن بنشوفها 
منهم. لكن أنا أحارب ده براه وأسلم نفسي باختياري لهذا وأقول ليه 
bil‏ معاك» وبعدين أحارب حرب تانية؟ دي ما بتجي. أخير أنا اختهم 
الاثنين جبهة واحدة وأحاربهم مرة واحدة» وبعدين قريب SEL‏ حقي. 
ونحن بنقول طريقنا اصح وهم يقولوا طريقهم اصح. الحقيقة بعدين لا بقينا 
في الآخر وجدناهم U-‏ لقوا الفرصة والإنكليز هنا مشوا معانا وصدقوا 
معنا وعد هم - جونا راجعین. لو حونه ما كانوا جوا راجعين . احتمعنا 
Lis‏ كسودانين ووحدنا كلامنا واخدنا استقلالنا. المجلس الاستشاري 
كان تلاته سنن . وبعده وأخدنا 50 ره els‏ عمل ai‏ من المجلس 
الاستشاري تدرس السودان ككل وبکون في جمعية تشريعية» ولحنة ثانية 
تدرس عشان تشوف إلى أي مدی اشتراك السودانیین في الحكم. 

الحركة الوطنية والحركة الاستقلالية كان شنو بالضبط ورد الفعل بتاعهم 
كان شنو بالضبط . 


بابو نمر زي ما أنا ذكرت قبيل هم إذا قيدوك بقيدوك بحرير ما 
بقيدوك بجنزير. هم زي الواحد بيشعر أن الحركة الاستقلالية ما مرتاحين 

ليها last‏ لکن ما بصرحوا بكلام شين . الکبار UI‏ هنا في القمة ناس 
السكرتير الاداري ماشين معانا. زي جمعية تأسيسية وزي ده مجلس 
استشاري وبعدین؛ بعده جمعية تشريعية وبعدين حكم ذاتي وبرلاني 
وكده. وبرلماني وكده. الكبار هم ماشين بالسياسة دي. طبعا البره» نحن 
بنشعر أنهم ما راضين بالتحديد ده ويطلعوا من البلد. والدليل على ده أنه 
لا أعلنا مثلا تصويتنا للحکم الذاتي. 


آنا car,‏ للأبيض pally‏ كان هاكسويرث وهو راجل كويس 
وبيحبني جداء لمن ui‏ أجي عند الباشکاتب. ويقولوا ليه فلان جاء هناء 
بيجيني هو ذاته بيسوقني لمكتبه. لمن أنا تميت الجولة الكبيرة دي وصوت 
للحكم الذاتی ورجعت» رسل لي قال فلان یجینی. ومشيت ليه. سلم 
علي من غادي للتربيزة. أنا عارف رقبتي والزول عورته بيعرفهاء طوالي 
قال لي أنتم Eye‏ يا فلان للحكم الذاتي. الحكم الذاتي ده شنو؟ آنا قلت 
ليه الحكم الذاتى ده نحن ما بنعرفه. نحن بنعرف أما ملوك أو حر اتنين 
بس. لكن آنتم قلتم لينا في حاجة اسمها حكم ذاتي» تاخدوا حریتکم 
بالتقسیط الخطوات دي قلتوها لينا أنتم» تجي تسألنی منها أنا؟ بعدين 
قال لي تمشي تشرح للمسيرية كيف؟ قلت ليه حسب فهمي اللي فهمته 
هناك وصوت في جانبه بشرحه ليهم بطريقتنا الخاصة. قال J‏ المفتش اسه 
ضرب لي من النهود قال الناس طيبين... كل المسيرية کویسین؛ والعرب 
في البحر كويسين... قلت ليه الحمد لله. فالواحد pty‏ على أنهم غير 

صدر. وضیق الصدر بیخلی الواحد كده بمرق شويه وبعدين بيتراجع . زي 
اسه ده کلامه ده ما مرق» لکن بعدین تانی رجح . 


فرانسیس دینق : لا آتضح أن الانکلیز حتما ماشین؛ يعني في الراحل 
الأخيرة da‏ هل لاحظت 3 اجاهم تعییر نحو السودانیین یعنی رد 
الفعل كان شنو؟ 


بابو sped‏ لمن خلاص هم قطعوا الشك ماشين معاملتهم ما تغيرت. 
3 
2 


oo 


والله ناسا کویسین لغاية آخر Mad‏ نحن عندنا مفتش اسمه س ا 
co gg‏ لغاية آخر یوم عفشه في العربية هو قاعد الکتب يكتب» وباقی 
الدوسيهات التي لم تنتهي شالها معه . ور کبنا LIS‏ قدمناه من الفو له 
ولغاية Lis ys‏ هناك وعملنا صوره معأه وأديناه ع السلامه مع السلامه. 


فرانسيس دينق: ما هي الظروف التي فارقتم فيها الناس اللي كنتم 
بتعرفوهم كويس» أصدقاؤكم والإداريين اللى كانوا معاکم» مكن توصف لينا 


بابونمر: لمن خلاص ماشين بلدهم... هم تشعر الواحد لمن يودعهم 
زي زول فارق أصدقاء. يعني ما في زول متأسف يفارق ناس عاش معاهم 


1. آخر مفتش إنكليزي لدار المسيرية- مركز الفولة. 

مدة كويسه وكده. يعني مع ريدتنا للاستقلال» لكن الواحد كصديق 
وراجل عاش معاهم مدة كويسه وما حصل بيناتهم أي شيء الواحد 
بيشعر بأسف يعنى مع حبنا لاستقلالنا. مش حب المستعمر لكن حب 
الناس كأصدقاء. 


فرانسیس ديدق : هل استمريت 3 الاتصال 0 الإنكليز اللى كنت 
بتعرفهم هنا 3 السودان وما هی oJ‏ سیلت كتابات واللا زيارات واللا 
ك2 


بابو نمر: والله عناوينهم طبعا هناك نحن ما بنعرفها. لكن أنا رحت 
سنة 1953 افتكر للكورونيشن» للتويج. أنا كنت من ضمن الناس اللي من 
المديريات. أنا كنت مثل لكردفان. مشينا حضرنا التتويج هناك . بعدين كان 
في احتفال كده في بيت السودان. كل المفتشين القدام بتاعين المعاشات 
وكده حضروه. كلنا اجتمعنا في محل واحد بعدين مستر لامبن اللى كان 
مدير في دارفور أخيراء فصیح» وكان معاه لورد تاني» كان واقف لکن ما 
بیعرف عربی» وواحد اسمه ديفيز کان مفتش عندنا cla‏ هو نفسه قال 3 
لا Ui‏ طلعت من بلدکم آنت عمرك عشر سنین. الثلاثة دول واقفین... 
مستر لامين لومنی, قال يا فلان آنتم تقولوا ما عايزين الانجلیز. تقولوا 
لينا امشوا امشوا تطردوناء يعني نحن ما خدمناکم؟ نحن ما عملنا حاجة 
کویسه في السودان؟ قلت ليه لاء يا سلام آنتم عملتم حاجة کویسه جدا 
في السودان» والشيء اللي عملتوه في السودان نحن ما بننساه. أنتم عملتم 

كل حاجة كويسه ولولاكم آنتم الاتفاقية بتاعت سنة 1899( المصريين 
قالوا السودان حقنا... أنتم قلتم لا...السودان زي الولد الصغير أنتم 
ونحن نتضامن في تربيته لغاية ما يقدر يحفظ حقه ويمسك شغله براه نديه 
شغله. نحفظه ليه. حفظت لينا أنت. اخونا جارنا ده قال ده حقه. لکن أنت 
قلت لاء آنا قبيل دخلت معاك في اتفاق تربية ولغاية ما يبقى يحفظ حقه 
نديه ليه. لمن عملت التعديل سنة 1936 برضه هم كانو طمعانين لسه فينا. 
أنتم يا الإنجليز أبيتم وحفظتم لينا حقنا. حقنا ده اسه نحن لمن قلنا لكم 
عايزينه... لا نحن ما درنا شيء أكتر من الشيء اللى أنت حافظه لنا. أنت 
حفظت لينا حقنا وقلت لما نحن نوعی. ونحن شعرنا على إننا نحن خلاص 
استحقيناه. إننا حقنا بنقدر نمسكه» وأنتم قلتوا لينا لا ما بتقدروا تمسكوه. 
أنا وأنت متغالطين في الزمن. وما دام متغالطين في الزمن حنتنفق يوما 
من الأيام. أما اخونا المصري بيقول آنا جزء منهم. ده بيغالطني آنا ذاتي. 
قال حقه. فده أنا معاه ما بتفق . لكن أنا وأنتم مختلفين في الزمن. أنا بقول 
استحقيت وأنت بتقول لي أصبر شويه. بيجي يوم بنتفق. لكن أنا لمن آخد 
حقي» اسه فاقد الشيء لا يعطيه. أنا ما عندي شغل بقول بدورك آنت 
بنفعك بشنو؟ لكن لمن أمسك حقي» واسه أنتوا ماشين معاي کویس... 
بعدين الزول العمل لى معروف ما بنساه» كانت أنت وكان غيرك. العمل 
لي أنا ما بنساه. لكن اسه أنا ما عندي شغل . 


بعدین اللورد التانی سال مستر cry‏ بعد أنا عیت كلامى. يوم 

سأله قام ترجم ليه كلامى. بعدين عاين J‏ قال : «ییس» ييس»). ما بعرفه 
في الترجمة قال ليه شنو لكن أظنه ارتاح للترجمة. 


فرانسيس دیتق: مستر لامبين كانت طريقته زی هزار واللا جد جد؟ 


بابو نمر: والله کلامه زي فيه لوم شویه أنا ما بقول هزار. يعنى قصده 
نحن ما حفظنا العروف. كأنما نحن زول عاملنا طیب وما عاملناه معاملة 
کویسه. لامبین ده كان مفتش في دارفور وأخيرا بقی مدير في الفاشر. 

فرانسیس دیتق: لا زرت إنجلترا أيه الانطباعات عن البلد والناس 


بصفة عامة؟ 


بابو نمر؛ والله شعرت على أن الانجلیز دول شعب طيب وراقي 
جدا ومجاملل. يعني الواحد كان ماشي في الشارع ما بشوف ناس واقفین 
ساکت واللا مجمعین وکده. كان لمسك إنجليزي بقول «سوری». وکان 
أعطاك شغل بیقول «ثانك يو»» وکان شال منك حاجة بیقول «ثانك (gp‏ 
الا سانسیر البیطلع بينا فوق» العامل بتاعه بيقول «ثانك يو». أنا قلت 3 
حاجات في إنجلترا ثلاثة زي الباقیات الصالحات. الواحد لمن يصلي بیقول 
سبحان ail‏ واحمد الله والله | هناك ثلاث «بليز وئانك يو وسوری» 
BUI‏ دول مستعملات على طول الوقت وکثیرات جداً. 


العسكري كان سألته من أي حاجة لا بیکورك ولا بیزعل» عشی 

معاك قدامك ولا بيباريك» بيمشى معاك لغاية ما يوصلك مكانك اللى 
cal‏ شایله ده البولیس اللابس الطواقی الکبار. ناس راقیین ا وطیبین 
حلاص . فالواحد بیشعر على أن الانجلیز هنا واللى هم أخلاقهم هادية وما 


ع 


بيشعروا الزول بسيادة طالعين من العنصر الطيب ده. أدب ... ادی . 


فرانسيس دينق: هل شعرت بأنه هناك تغيير بين طبيعة الإنجليز اللى 
كانوا هنا واللى هناك في إنجلتراء أو بين الانجلیز اللى كانوا هناك ومشوا 
إنجلترا... هل وجدت تغيير؟ 

بابونمر: الآداب والأخلاق والمجاملة هي هي» لكن هنا إذا كان 
في حاجات شويه» فدي طبيعة الوظيفة. الإنسان إذا كان بيعمل مع ناسء 
بحسب الوظيفة. فغیر الوظيقة ناس طیبین خلاص. 

فرانسيس دينق: الإداريين اللى كانوا هنا وجدتهم هناك كيف 

بایو نمر: ail‏ اللى لقيتهم أنا. .. 3 Ole;‏ واحد اسمه مستر قلان 
کان الحاكم العام هنا. تقابلنا يوم التتويج 3 المنصة sled‏ فصر بکنجهام 
وروبرتسون بره. مستر بريدن لقيته مدير إدارة في أكسفورد. ولقيت واحد 
نائب مدير اسمه كنج دن» برضه في مدرسة اسمها ايتون بتاعت أولاد 


الاشراف وأولادهم كلهم بیلبسوا أسود (Leng)‏ زي الطير البيأكل الحوت 

داك... ده لبس أولاد الأشراف يعني اللوردات. وبريدن مدير إدارة في 
قسم في الجامعة. وطبعا في سبعة وعشرين كلية في اكسفورد زي ما أنت 
عارف. روبرتسون عزمنا في بیته» وكان في آخر إجازة ليه من إنجلترا قبل 
نقله. ولقينا عنده بيت صغير. أودتين وصاله» وفوق برضه أودتين وصاله. 
ولقينا عنده بطتين وشجر صغار ونجيله كده. بعد ما شربنا الشاي قال دي 
المشروع بتاعي. والبط قال ده المراح بتاعي. وزفي بيت قديم كده مكسر قال 
نحن اسه كسرناه عشان نعمله قراش للعربية. هو راح بعربية من هنا (سكند 
هاند) لأنها من هناك جديدة غالية. مستر تبس... لقيات في نفس البرنامج. 
بابويوم كذا حيزور اسطبلات الحكومة وحيقابل مستر تبس وقرينته بيشيلوا 
فلان بيروحوا بيتهم هناك» يبيت معهم وبكره یجي ده البرنامج كده. 

فعلاً في الیوم ده ذاته بيوزعوناء طبعاً كل ALE‏ كده بودوا معاها مفتشین 
ومن بتاعين الإجازات اللى هناك عشان الترجمة. مشينا اسطبلات 


الحكومة ورونا الخيل» ورونا البقر بتاعات اللحم وبتاعات اللبن. وبعدين 
مشينا في محل في لكنده تغديناء ولقيت مستر تبس وزوجته هناك . 


باقى الوفد رجع لندن. وأنا شالوني مشوا بي غادي. مشينا کدی 
تراب ما قريب آبدا. لکن شنو نمشي کدی نلقى حجر الدرب مو عديل» 
كان ادلی عديل قريب خلاص. لکن زي فرقة الخرطوم دي نلف لحد ما 
ورحنا في بيتهم في محل اسمه (سسکس). ولقينا شنو؟ بيتهم في رأس 
الحجر فوق. ده بيت أم البنت. لكن أبوه هو قسيس رئيس في كنيسة. 

كان عيان ومحموم. بكره مشينا سلمنا عليه. بعدين بتنا في بيت المرأة مع 
أمها وعملوا عزومة clic‏ يعني عندهم ضيف جايي. يعني عزموا اخته 
وزوجها وصديقة زوجته وزوجهاء وفي اتنين تانين. 
ا atic at‏ سا 
حقته. لكن بيت آبو المرأة في الجبل فوق. في الوقت داك هو كان في إنجلترا 
3 إجازة وما نقلوه من السودان. 
ل 
ped gals‏ + والله نحن قلنا.. طبعا هنا كانوا في بلاد مستعمره والشىء 
اللى وضعته في راسي آنهم لما يرجعوا بلدهم ما بلقوا نفس المناصب دي. 
لكن لقيت مستر ميل - كان مفتش 3 في النهود لقيته في بيت السودان 
يي "ب ولقیت واحد تاني اک ها مت هل ومستر ميل نائب 
ليه- ا اتمه و ده كان قبل السفارات. 
فرانسيس دينق: بعد الانجليز ما غادروا السودان وكان عندك اتصال 
معهم هل شعرت أو ob eS‏ آراءهم واجاهاتهم عن السودان J‏ 

بابو نمر: ail‏ تاني ما لقيتهم . اللى کت خم واحد واحد کده» 
يعنى ناس حفروا فنيين وفي شنو... الحفر بيجيبوا ليه أبان ضلافات اللى 
في ظرفهم ولطفهم داك. العرب لا يشوفوهم بيقولوا هي الإنجليز دول هم 
ذاتهم. آول مفتش سوداني غيّر الفتش الإنجليزي... محمد إبراهيم عبد 
الخفراء بتعينهم مع ناس العالم. وبعدين قالوا: (عمی زيدان تعال سلم 
على الفتش». الشايب حاطي عصاته في أيده وماشي, قال للمفتش: 
«طيب يا ولدی»؟ قال ليه: انعم . قال: «المفتش وینو»؟ واحد قال ليه: 
«ده ده» قال : «أنت الفتش يا ولیدی»؟ قال : (نعم» قال ليه «سموك شنو)»؟ 
قال : (سموني محمد ابراهیم عبد الحفيظ» قال ليه: «من الله ما خلقنا 
مفتش سموه محمد ود إبراهيم ما سمعنا بیه». 

فرانسيس دينق: عندي سؤال عام عن الحاجات اللى بتريدها في 

بابو نمر: والله النصيحة غير أنهم أسياد. بكل شغل کدی ما 
بیعجبنی فیهم ما في أخلاقهم. معاملتهم» صدقهم» يعني كل شيء جميل 
في نظري» لكن الاستعمار طبعا... الطيره اسه كان قبضتها وختيتها في 
القفص وفيه حب وشنو كان لقت مرادها ما بتطير؟ كان ترقد جيعانه حلو 

ليها. فأنا في نظري معاملتهم وأخلاقهم وسلوكهم وکل شيء كله کویس. يا 
ناس أكان النفس بتدور الاستقلال» وإذا كان في حاجات كده... والواحد 
بیقول ... وأنا بفتكر أن الإنجليز مخلصين لأنهم في نظري أنا کسودانی 
يعني أقول الإنجليز مثلا ما كويسين؟ لاء نا أقول الإنكليز ناس مخلصین. 
للأمبراطورية بتاعتهم... وأي حاجة بيعملوها لصالح أمبراطوريتهم. وأنا 
بقول ده أخلاص. وإذا كان 3 أي 45 3 آي حاجة» فدي عشان 
العمل وعشان الوظيفة اللي الإنجليز جوا من أجلها من هناك. فأنا بفتكر 
ده آخلاص للانسان المخدم . 

فرانسیس دینق: ما قابلت الانجلیز.. وأظن زي ما قلت كان عمرك 
تلاطاشر أو حمسطاشر din‏ وشعورك ده عنهم مستمر کده Wy‏ حصلت 


تغییرات في الطریق ؟ 


بابو نمر: والله ما شعرت ish‏ تغییر. بس في واحد مفتش, ما في 
داعي لذكر اسمه.. يعني بدي صورة مش كويسه. ولولا معرفتنا للناس 
اللى قبله و کده. الواحد يقول الا مجلیز دول ناس بطالين . لكن نسبة للقبلة 
ما آدیناه اعتبار. 


الإنجليز. تقييمك ليهم. وخاصة علاقتهم بالسودانیین. 

بابونمر: واللّه زي ما قلت ليك قبيل أنا من هم قاموا انقطعنا منهم... 
الملكة كان جات في الأبيض وأنا كان عندي الميدالية بتاعت زعماء أفريقيا 
الذهبية دي» وبرضة كان عندي النيشان اللي فيه رس الملكة لمن مشينا 
التتتويج.. لما جات شافت OLE‏ مسكت فيه ترطن ... عاد أنا ما بعرفها 
قالت شنو وأظنها عرفت الزول ده (مثل الشيخ) وكده. لمن مشينا المطار 
بالعربيات وكده» الشعب في الأبيض ما خلانا نصل الكراسي المعدة 
للناس الكبار ونقعد فيها. الشعب قفل عليها كده تقول يبلعها والله.. 
وطبعا أنا بقول ليهم ما قلتو بنريدها نحن بس زعماء العشائر. نحن 
بنشوفها من بعيد OY‏ الناس ملوا المكان بيننا وبينها. وهي اللا بتضحك 
ساكته ومبسوطة من استقبال الناس ليها... ما زعلانه من الكبسة دي . 


بابو نمر: إن شاء الله وخلينى أقول ليك حاجة تانية.. العصا ما 
فيها محلات كده خشنة بذل الخشن بالسكين بربره. الشغل المولايق كله 
بربره... خليه عندك نضيف خالص. 


كلامك في محله... 


طیب شکرا. 9 

شیوخ وعمد المسيرية والدينكاء ويظهر الناظر سرير الحاج أجبر - ناظر فرع الفلايتة من المسيرية الحْمُر - وعلی- 


شماله العٌمدة أبو القاسم موسی عمدة العجايرة من pool dy publ‏ والجلوس عمد ومشايخ دينكا نقوك. 

ote ome‏ عوجوم امسوم مجهي ربص 


هسه 

عمد المسيرية العجايرة « أقصى اليسار العُمدة أبو القاسم موسى عمدة العيارين 
وأقصى مين الصورة العمدخ حمّاد عبد الجليل عمدة أولاد كامل. 

الناظر بابو نمر 


-ناظر عموم المسيرية 


nn‏ مسح حي me‏ ودح عمو با عيوب مه و 
on ۲ eneee‏ 


وشقيقه الناظر علي نمر - ناظر فرع العجايرة - يدلون بشهاداتهم أمام لجنة الأمن 
في مؤتمر الصلح بين المسيرية ودينكا نقوك. 


